title: Adapa

text: Adapaa voi verrata kristinuskon ensimmäiseen ihmiseen Aadamiin, joka nimesi pedot ja linnut. Adapan taru vastaa kristillistä syntiinlankeemuskertomusta, jossa Eeva, Aadamin puoliso, söi hedelmän kielletystä puusta ja aiheutti ihmisten karkotuksen paratiisista sekä ikuisesta elämästä.


title: Adapa

text: Adapa sai oppinsa veden, viisauden ja taikuuden jumalalta Ealta, jonka pappina hän toimi. Tarun mukaan Adapa aiheutti ihmiskunnan kuolevaisuuden kieltäytyessään syömästä ikuisen elämän ruokaa taivaassa. Hänen ollessaan kalastamassa Persianlahdella tuuli kaatoi hänen veneensä. Suuttuneena Adapa kirosi tuulen. Hänen kirouksensa oli niin voimakas, että tuulen siivet murtuivat. Huomatessaan tavallisen ihmisen suuren voiman taivaan jumala Anu säikähti. Hän määräsi Adapan tulemaan luokseen taivaaseen. Ea, joka ei halunnut menettää uskollista pappiaan taivaan houkutuksille, laati suunnitelman. Hän pyysi Adapaa pukeutumaan surupukuun sekä olemaan syömättä ja juomatta mitään tarjottua vierailunsa aikana. Adapa suostui tähän. Taivaassa Adapan otti vastaan vuorotellen kuoleva ja uudelleen syntyvä jumala Tammuz. Tammuz kummasteli, miksi Adapa piti taivaassa surupukua yllään. Adapa vastasi surevansa Tammuzin lähtöä maailmasta, ja vastaus miellytti tätä. Näin Adapaa kohdeltiin taivaassa vieraan tavoin, ei suinkaan rikollisena. Taivaan jumala Anu tarjosi Adapalle ruokaa ja juomaa hyvin aikein. Kieltäytyessään kohteliaasti tarjotusta Adapa kertoi Ean varoituksesta. Anu nauroi, sillä hän oli tarjonnut vieraalleen ikuisen elämän ruokaa. Anulla ei tuntunut olevan valinnan varaa miehen näin hienovaraisesti kieltäytyessä. Adapa palautettiin maan päälle, ja näin hän menetti mahdollisuuden kuolemattomuuteen sekä itseltään että kaikilta muilta ihmisiltä.


title: Rameswaram

text: Rameswaram (; myös Ramesvaram, Rameshwaram tai Ramisseram) on kaupunki Ramanathapuramin piirikunnassa Tamil Nadun osavaltiossa Etelä-Intiassa. Se sijaitsee Pambanin saarella Palkinsalmen erottamana Manner-Intiasta ja noin 50 kilometrin päässä Sri Lankalle kuuluvasta Mannarin saaresta. Pambanin saaren, joka tunnetaan myös Rameswaramin saarena, yhdistää Manner-Intiaan Pambanin silta.


title: Rameswaram

text: Vuonna 2001 Rameswaramissa asui 37 968 ihmistä. Väestöstä 52 % oli miehiä ja 48 % naisia. 16,05 % oli alle kuusivuotiaita.


title: Rameswaram

text: Vuonna 2011 kaupungin väkiluku oli 44 856.


title: Rameswaram

text: Varanasin lisäksi Rameswaramia pidetään yhtenä hindujen pyhimmistä paikoista Intiassa. Kaupungin merkittävin historiallinen maamerkki on Ramanathaswamyn temppeli, joka on omistettu Shivalle. Sekä temppeli että kaupunki ovat tärkeitä pyhiinvaelluskohteita shaiviiteille ja vaishnaville.


title: Mark Frost

text: Mark Frost (s. 25. marraskuuta 1953 New York, Yhdysvallat) on yhdysvaltalainen kirjailija, käsikirjoittaja, ohjaaja ja elokuvatuottaja. Hänet tunnetaan parhaiten televisiosarjan "Hill Street Blues" käsikirjoittajana ja "Twin Peaksin" toisena luojana.


title: Mark Frost

text: Frost oli NBC:n televisiosarja "Hill Street Bluesin" käsikirjoittaja. Hän loi yhdessä David Lynchin kanssa ABC:n televisiosarjat "Twin Peaksin" ja "On the Airin". Hän on ollut kirjoittamassa ja ohjaamassa elokuvaa "Storyville", hän on käsikirjoittanut elokuvaa "Fantastic Four", sekä käsikirjoittanut elokuvan "The Greatest Game Ever Played", joka perustui Frostin omaan, samannimiseen kirjaan.


title: Mark Frost

text: Frostin muut, golfia käsittelevät kirjat ovat nimeltään "The Match: The Day the Game of Golf Changed Forever" ja "The Grand Slam". Hänen kaunokirjalliseen tuotantoonsa kuuluvat kirjat "The List of Seven", "The Six Messiahs" ja "The Second Objective".


title: Mark Frost

text: Frost on syntynyt New Yorkissa, mutta lapsena hänen perheensä muutti Los Angelesiin. Hän on näyttelijä Warren Frostin poika, ja kirjailija Scott Frost on hänen veljensä.


title: M3 (Valko-Venäjä)

text:
Valtatie M3 on noin 260 kilometriä pitkä valtatie Valko-Venäjällä. M3 alkaa Minskin kaupungin keskustan Jakub Kolasin aukiolta pohjoiskoilliseen johtavan "Jakub Kolasin kadun" () ja sitä seuraavan "Logoiski trakt" -kadun jatkona Minskin kehätieltä M9 eteenpäin kohti Vitsebskiä. Kehätien risteyksen pohjoispuolella on suuri Bigzz-hypermarket.
Minskin kehätien jälkeen M3 kulkee kohti Lahoiskia, joka ohitetaan kaupungin länsipuolelta. Valtatie M3 kuuluu Lahoiskiin saakka (tilanne vuoden 2014 alkuun mennessä) BelToll-järjestelmään eli se on etelälukevia ja kameravalvottuja mittauspisteitä sisältävä tullitie, jonka käytöstä peritään tulliliittoon kuulumattomilta ulkomaalaisilta henkilöautoilta ja valkovenäläisiltä raskaan liikenteen ajoneuvoilta tietulli. Tämän jälkeen maantie jatkaa yhä pohjoiskoilliseen, kunnes noin 7 kilometriä kantatie P3:n risteyksen jälkeen suuntaa selvemmin itään Bjarezinan biosfäärialueen halkaisten, jonka jälkeen jatkaa koilliseen Lepelin suuntaan. Lepel ohitetaan itäpuolelta ja Bešankovitšy eteläpuolelta kiertäen. Valtatie päättyy Vitsebskiin, jossa sen jatkona on keskustaa kohti vievä katu ("Zelenogurskaja ulitsa").


title: M3 (Valko-Venäjä)

text: Muutaman kilometrin päässä M3 valtatiestä itään, noin 60 kilometrin päässä Minskistä, on vaikuttava Hatynin muistoalue.


title: PlayRaven

text: PlayRaven on suomalainen pelialan yritys, jonka ovat perustaneet keväällä 2013 viisi pelialalla aiemminkin toiminutta yrittäjää. Perustajilla on kokemusta mm. suomalaisista Remedy Entertainmentistä ja Digital Chocolatesta. Yritys sai 1,7 miljoonan euron rahoituksen tammikuussa 2014.


title: PlayRaven

text: Yrityksen ensimmäisen peli on SpyMaster Applen mobiililaitteille.


title: PlayRaven

text: Yritys julkaisi kaksi seuraavaa peliään Robocide ja Winterstate vuonna 2016.


title: PlayRaven

text: "SpyMaster" sai 1/5 tähteä Pocket Tactics-sivuston arvostelussa ja 7/10 PocketGamer arvostelussa.


title: PlayRaven

text: "Robocide" sai 8/10 PocketGamer arvostelussa.


title: PlayRaven

text: "Winterstate" sai 8/10 PocketGamer arvostelussa.


title: Radimitšit

text: Radimitšit (, ) olivat Dneprin yläjuoksun vasemmanpuoleisella maa-alueella sekä joen Sož- ja Desna-sivuhaarojen valuma-alueella 800–1100-luvuilla elänyt itäslaavilainen heimoyhteisö.


title: Radimitšit

text: Heimoyhteisö liittyi sujuvien jokiyhteyksien johdosta tiiviisti Kiovan Rusin keskiosiin. Arkeologisten aineiston mukaan radimitšit muistuttivat ympäröiviä heimoja taloudelliselta, sosiaaliselta ja kulttuuriselta kehitykseltään. 1000- ja 1100-luvuilta alueelta tunnetaan useita feodaalisia kaupunkeja: Homel (Gomel) ja Tšatšersk Sožin varrelta, Vštšiž Desnan varrelta, Vorobin, Ropeisk, Starodub. Alueesta tuli virallisesti osa Kiovan Rusia vuonna 984. Myöhemmin, Jaroslav Viisaan kuoltua alueen länsiosa tuli osaksi Smolenskin ruhtinaskuntaa ja itäosa heimoalueesta liitettiin Tšernihivin ruhtinaskuntaan. Radimitšit mainitaan kronikoissa viimeisen kerran vuonna 1169.


title: Radimitšit

text: Nykyisen Valko-Venäjän itäisimmässä osassa asuneita radimitšejä pidetään yhtenä valkovenäläisten kantaheimoista.


title: Turner (täsmennyssivu)

text: Turner voi tarkoittaa seuraavia:


title: Numeerinen virtausdynamiikka

text: Numeerinen virtausdynamiikka eli "CFD, Computational Fluid Dynamics" on virtausmekaniikan osa-alue, jossa numeerisilla menetelmillä ratkaistaan ja analysoidaan fluidien, eli nesteiden ja kaasujen käyttäytymistä. Tietokoneita käytetään tarvittavien laskelmien suorittamiseen. Laskutoimitusten avulla simuloidaan nesteiden ja kaasujen vuorovaikutusta. Pinnat määritellään reunaehtoina. Suurnopeustietokoneilla voidaan saavuttaa parempia tuloksia. Kehitystyö parantaa edelleen ohjelmistojen tarkkuutta ja nopeutta monimutkaisissa simulointiskenaarioissa, joissa voi olla esimerkiksi transoonisia tai turbulenttisia virtauksia. Tällaista kehitystyötä validoidaan kokeellisesti esimerkiksi tuulitunnelissa tai lopulta täyden mittakavaan testeissä, esimerkiksi koelentojen avulla.


title: Suojeluvastuun periaate

text: Suojeluvastuun periaate (Responsibility to protect tai R2P) on YK:n yleiskokouksen vuonna 2005 hyväksymä poliittinen sitoumus, joka pyrkii kansanmurhien, sotarikosten ja ihmisyyttä vastaan olevien rikosten estämiseen.


title: Suojeluvastuun periaate

text: Se tarkoittaa kansainvälistä velvoitetta puolustaa yksilöitä sielläkin, missä aluetta laillisesti hallitseva valtio ei niitä kykene turvaamaan. Suojeluvastuun periaate pyrkii kaikkein räikeimpien ihmisoikeusloukkausten estämiseen. Suojeluvastuun periaatteen mukaan valtioilla on ensisijainen vastuu suojella kansalaisiaan ihmisoikeusloukkauksilta. Suojeluvastuu korostaa yksilön oikeuksia valtion oikeuksien sijaan, ja periaatteen mukaan valtion suvereniteettiin voidaan puuttua, jos jokin valtio ei täytä sille kuuluvia kansalaisten suojeluun liittyviä velvollisuuksiaan.


title: Suojeluvastuun periaate

text: Suojeluvastuu koostuu kolmesta velvollisuuden pylväästä: Suojeluvastuu on normi, mutta ei laki, vaikkakin se muodostaa perustan kansainvälisille laille, etenkin lakeihin, jotka liittyvät suvereeniteettiin, rauhaan ja turvallisuuteen sekä ihmisoikeuksiin ja aseellisiin konflikteihin.Kansainvälisen lainsäädännön saralla ei ole yhtä yksittäistä keskitettyä lainsäätäjää ja suojeluvastuunperiaate voi tarjota mahdollisuuksia tuoda järjestystä muutoin varsiin pisaroituneeseen lainsäädännölliseen todellisuuteen.


title: Suojeluvastuun periaate

text: Suojeluvastuun periaatteen kiistanalaisin osa on kysymys aseellisen väliintulon oikeutuksesta. Periaatteen nojalla sotilaalliset toimenpiteet olisivat oikeutettuja, jos kyse on neljästä erityisen vakavasta ihmisoikeuksia loukkaavasta rikoksesta: sotarikoksista, kansanmurhasta, rikoksista ihmisyyttä vastaan ja etnisestä puhdistuksesta. Aseellinen väliintulo olisi mahdollista vain n päätöslauselmalla. Tarkkoja yleispäteviä kriteerejä sotilaalliselle väliintulolle on kuitenkin mahdotonta asettaa, ja suojeluvastuun periaatetta on kritisoitu merkittävän väärinkäytön mahdollisuuden vuoksi.


title: Suojeluvastuun periaate

text: Yhdistyneet kansakunnat (YK) perustettiin 1945 estämään aseellisten konfliktien muodostumista valtioiden välille. Kuitenkin kylmä sota monin osin vaikeutti tuon tehtävän toteuttamista ja antoi tilaa valtioiden sisäisten konfliktien syntymiselle. 1990-lukua määrittivät vahvasti laajat aseelliset konfliktit Afrikassa ja Balkanilla. Nämä konfliktit johtivat miljoonien ihmisten suureen kärsimykseen, sekä joihinkin pahimpiin humanitäärisiin tragedioihin ja joukkomurhiin toisen maailman sodan jälkeen. Näiden kriisien huippukohtina näyttäytyvät Ruandan kansanmurha ja Srebrenican joukkomurha. Kaikkein eniten, nämä kriisit paljastivat kansainvälisen yhteisön heikkouden toimia ja puuttua tehokkaasti tämän kaltaisiin humanitäärisiin katastrofeihin ja sen seurauksena 1990-luvun lopulla käytiin paljon keskusteluja humanitäärisen intervention doktriinin ongelmakohdista, sekä voimankäytöstä ihmisoikeuksien suojelussa.


title: Suojeluvastuun periaate

text: 1990-luvun tapahtumat, ja sitä seuranneet erillisten komissioiden raportit ja tutkimukset, osoittivat perustavanlaatuisen ongelman YK:n peruskirjaan pohjaavassa systeemissä liittyen kansainvälisen lainsäädännön normeihin, instituutioihin globaalin hallinnon tasolla, ja kuinka nämä reagoivat kansainväliseen rauhaan ja turvallisuuteen aikana, jona kriisit eivät tapahdu enää valtioiden välillä, vaan suvereenisten valtioiden rajojen sisäpuolella.


title: Suojeluvastuun periaate

text: Kofi Annan kehitti 1999 ”kahden suvereniteetin” konseptin, jossa painotettiin, että olisi löydettävä tasapaino valtioiden suvereniteetin ja yksilöiden suvereniteetin, välillä. Myöhemmin tämä lähestymistapa nähtiin kansainvälisen yhteisön piirissä kyseenalaisena, sillä se antaa ymmärtää, että suvereniteettien oikeudet voidaan ulottaa myös yksilöihin.


title: Suojeluvastuun periaate

text: 1999 Naton interventio Kosovoon kärjisti kiistan äärimmilleen. YK:n pääsihteeri Kofi Annan peräänkuulutti YK:n yleiskokouksissa vuosina 1999 ja 2000 kansainvälisen yhteisön yhteistyön ja konsensuksen löytämistä sen suhteen, miten tällaisia konflikteja olisi syytä lähteä ratkomaan. Kanadan hallitus ilmoitti YK:n yleiskokoukselle syksyllä 2000 ICISS-komission () perustamisesta. Komission tehtävä oli vastata laajoihin, monialaisiin kysymyksiin laillisista moraalisiin ja operationaalisista poliittisiin ongelmiin, ja laatia niistä raportti, joka auttaisi kansainvälistä yhteisöä löytämään yhteisen sävelen kriisien ratkaisussa. 2000-luvun alussa ICISS-komissio julkaisi laajan raporttinsa otsikolla “Responsibility to Protect”.


title: Suojeluvastuun periaate

text: Libyan kriisin ratkaisemiseksi peräänkuulutettiin laajalti sotilaallista väliintuloa ja suojeluvastuunperiaate testattiin ensimmäisen kerran käytännössä, kun 2011 turvallisuusneuvosto hyväksyi resoluutiot 1970 ja 1973. Näissä peräänkuulutettiin Libyan ”vastuuta suojella” ja niiden perusteella asetettiin sanktioita, sekä lopulta myös voitiin käynnistää sotilaallinen interventio.


title: Suojeluvastuun periaate

text: Suojeluvastuunperiaate on suunnattu eritoten suurien humanitääristen kriisien, kansanmurhien ja ihmisyyttä vastaan olevien rikosten ratkaisemiseksi ja ehkäisemiksi. Tällaisen tapahtuman sattuessa, YK:n turvallisuusneuvosto arvioi tilanteen ja siihen liittyvät mahdolliset toimet, ja pysyviä jäsenmaita kehotetaan olemaan käyttämästä veto-oikeuttaan.


title: Suojeluvastuun periaate

text: Suomi oli hyvin aktiivinen YK:ssa Kylmän Sodan aikana yhdessä muiden Pohjoismaiden kanssa. Yleisesti ottaen YK:lla on laajat ja tarkasti määritellyt ihmisoikeustakeet, mutta niistä ei aina saada täydellistä yhteisymmärrystä. Suomi on yksi niistä maista, jotka pyrkivät edistämään YK:n mietintöjen mukaista ihmisoikeuspolitiikkaa. Suomi toimi yhdessä muiden Pohjoismaiden kanssa ja ne vuorottelivat näiden maiden yhteisten esitysten edistämisestä YK:ssa. Yhdessä Pohjoismaat muodostivat yhteisen ryhmän YK:ssa, jotka yhdessä yrittivät edistää omia päämääriään. Suomi on ottanut lähes jokaisen YK:n ihmisoikeusjulistuksen osaksi omaa lainsäädäntöään. Suomi korosti näiden periaatteiden noudattamista ja niiden globaalia korostamista.


title: Suojeluvastuun periaate

text: Suomen toiminta erilaisissa YK:n valvontamekanismeissa ja tuomioistuimissa on koko YK:n olemassaolon ollut aktiivista. Suomi on ollut monen komitean johdossa ja maan panos on ollut merkittävä YK:n päätösten valvomisessa. Se on johtokausiensa aikana ottanut huomioon muiden jäsenmaiden huomautukset ja on myös muiden Pohjoismaiden kanssa myös itse jättänyt monia parannusehdotuksia. Suomen tavoite tässä toiminnassa oli vahvasti keskittynyt ihmisoikeuksien globaaliin edistämiseen ja niiden periaatteiden ylläpitoon. Tämä tavoite on ollut erityisesti esillä Suomen aktiviteeteissa YK:n alajärjestöissä. Suomi on ollut jo YK:n edeltäjän, Kansainliiton, ajoista Kansäinvälisen Työjärjestön (ILO) jäsen ja sen kautta ajanut työläisten oikeuksia maailmanlaajuisesti. Suomi toimi järjestön johtokunnan jäsenenä muun muassa vuosina 1972-1975 ja 1984-1987. Suomi on mukana myös muissa YK:n järjestöissä, kuten UNESCO:ssa, Kansainvälisessä valuuttarahastossa (IMF) ja Maailmanpankkiryhmässä.


title: Suojeluvastuun periaate

text: Suomen ihmisoikeustoiminnan pitkän linjan ytimessä on ollut yhdenvertaisuuden sekä avoimen päätöksenteon ja kansalaisosallistumisen merkityksen korostaminen. Erityisesti on korostettu naisten oikeuksia ja asemaa konflikteissa sekä niiden ratkaisuissa, ja panostettu sotarikosten ja ihmisoikeusloukkausten uhreiksi joutuneiden aseman parantamiseen. Suomi onkin saanut kansainvälisesti kiitosta sitoutumisestaan ihmisoikeuksiin ja yhteistyöhalukkuudestaan YK:n ihmisoikeuksien seurantamekanismien kanssa.


title: Suojeluvastuun periaate

text: Kylmän sodan aikana Suomi oli vahvasti sitoutunut puoluettomaan linjaan suurvaltapolitiikan suhteen, mutta tämä kiusallinenkin asema vahvisti Suomen asemaa kansainvälisenä rauhanturvaajana. Suomella on pitkä historia rauhanturvaajana YK:n alaisuudessa ja lähes jokainen maa hyväksyy Suomen joukkojen läsnäolon. Ensimmäinen operaatio, johon suomalaiset osallistuivat oli Suezin kriisi vuonna 1956, minkä jälkeen Suomi on osallistunut rauhanturvaamiseen muun muassa Kongossa ja Libanonissa. Suomen osallistuminen YK:n rauhanturvaamisoperaatioihin oli suurimmillaan 1990-luvun vaihteessa, jolloin jopa 2000 suomalaisista oli sijoitettu eri konfliktien hallintaan. Suomen rauhanturvaus pohjautui tiiviisti ihmisoikeuksien puolustamiseen. Kylmän sodan jälkeen Suomen kohde on siirtynyt pelkästä rauhanturvaamisesta enemmän kriisinhallintaan, mutta rauhanturvaamisoperaatiot pysyvät osana Suomen YK-politiikkaa.


title: Suojeluvastuun periaate

text: Kansainvälisesti merkittävä osa ihmisoikeuksia kytkeytyy suojeluvastuun periaatteeseen. Käsite on kuitenkin kansainvälisesti kiistanalainen lähinnä sen ja valtion suvereniteetin ristiriitaisen aseman vuoksi. Jotkuvat valtiot korostavat enemmän jälkimmäistä, mutta Suomen tavoite oli vakiinnuttaa suojeluvastuun periaate osaksi YK:n sitovia sääntöjä. Suomen Kylmän Sodan aikaisen linjan mukaan ihmisoikeuksien lisäksi periaate on merkittävä voima köyhien maiden oikeusvaltiokehityksen kannalta. Tämä ei kuitenkaan tarkoita ainoastaan sotilaallista toimintaa, vaan vähintään yhtä suuri merkitys pitäisi antaa rauhanvälitykselle eli yhteistyölle ja kehitysavulle. Kuitenkin periaate oli itsessään varsin ongelmallinen, koska monet muut maat vastustivat sitä lähtökohtaisesti.


title: Nelinopeus

text: Nelinopeus on fysiikassa, varsinkin suhteellisuusteoriassa nelivektori eli neliulotteisen aika-avaruuden vektori, joka vastaa kolmiulotteisessa avaruudessa määriteltyä nopeutta.


title: Nelinopeus

text: Suhteellisuusteoriassa neliulotteisen aika-avaruuden pisteitä, tai pisteitä tietyllä hetkellä, nimitetään tapahtumiksi. Jokaista kohdetta esittää siihen liittyvä käyrä aika-avaruudessa, kohteen maailmanviiva, joka voidaan parametrisoida kohteen itseisajalla. Nelinopeus on kohteen nelisijainnin muutosnopeus tällä käyrällä itseisajan suhteen. Kappaleen "nopeus" sitä vastoin on sen sen sijainnin muutosnopeus kolmiulotteisessa avaruudessa sellaisena kuin sen havaitsee inertiaalijärjestelmässä oleva havaitsija oman aikansa suhteen.


title: Nelinopeus

text: Nelinopeus on näin ollen kohteen maailmanviivan normalisoitu ajanluontoinen tulevaisuuteen osoittava tangenttivektori, ja se on kovariantti vektori. Vaikka se on vektori, kahden nelinopeuden summa ei yleensä ole minkään kohteen mahdollinen nelinopeus, minkä vuoksi mahdolliset nelinopeudet eivät muodosta vektoriavaruutta.


title: Nelinopeus

text: Minkä tahansa kohteen nelinopeuden itseisarvo on aina valonnopeuden ("c") suuruinen. Koordinaatiston suhteen levossa olevan kohteen nelinopeus on aikakoordinaatin suuntainen.


title: Nelinopeus

text: Kohteen rata kolmiulotteisessa avaruudessa inertiaalisessa vertailujärjestelmässä voidaan esittää kolmen koordinaattifunktion avulla:


title: Nelinopeus

text:
formula_1 ajan formula_2 funktiona:
missä luvut formula_4 tarkoittavat sijainnin kolmea avaruudellista koordinaattia hetkellä "t".


title: Nelinopeus

text: Nopeuden formula_5 (käyrän tangentin) komponentit missä tahansa maailmanviivan pisteessä ovat


title: Nelinopeus

text: Einsteinin suhteellisuusteorian mukaan tietyn vertailujärjestelmän suhteen liikkuvan kohteen radan määrittelee neljä koordinaattifunktiota formula_7, missä formula_8 merkitsee aikakoordinaattia kerrottuna valonnopeudella, ja jokainen funktio riippuu yhdestä parametrista formula_9, jota sanotaan kohteen itseisajaksi.


title: Nelinopeus

text: Aikadilaatiosta tiedetään, että


title: Nelinopeus

text: missä formula_12 on Lorentzin tekijä, joka määritellään seuraavasti:


title: Nelinopeus

text: ja "u" on nopeusvektorin euklidinen normi formula_14:


title: Nelinopeus

text: Nelinopeus on maailmanviivan tangentin suuntainen nelivektori. Nelinopeus missä tahansa maailmanviivan pisteessä formula_16 määritellään seuraavasti:


title: Nelinopeus

text: missä formula_18 on nelivektorilla ilmaistu maailmanviivan pisteen sijainti aika-avaruudessa ja formula_9 itseisaika.


title: Nelinopeus

text: Nelinopeutta ei voida määritellä valonnopeudella liikkuville kohteille kuten fotoneille eikä myöskään valoa nopeammin liikkuville takyoneille, mikäli sellaisia on olemassa, sillä niiden maailmanviivan tangentti olisi paikanluontoinen.


title: Nelinopeus

text: Aika "t" ja koordinaattina ilmaistu aika formula_20 vastaavat toisiaan yhtälön


title: Nelinopeus

text: mukaisella tavalla. Jos tästä otetaan derivaatta kohteen itseisajan formula_22, suhteen, saadaan nopeuden komponentti formula_23 tapauksessa μ = 0:


title: Nelinopeus

text: Käyttämällä ketjusääntöä komponenteille formula_251, 2, 3, saadaan:


title: Nelinopeus

text: missä on käytetty yhteyttä


title: Nelinopeus

text: Täten nelinopeudelle formula_28 saadaan:


title: Nelinopeus

text: Tiettyyn sileän aika-avaruuden alueeseen liittyvien mittakeppien ja synkronoitujen kellojen termein voidaan sanoa, että nelinopeuden kolme paikanluontoista komponenttia määrittelevät kohteen itseisnopeuden formula_30, toisin sanoen sen, kuinka nopeasti kohteen sijainti muuttuu vertailujärjestelmän suhteen, kun aika mitataan itseisaikana sellaisen kellon avulla, joka kulkee kohteen mukana.


title: Long Dong Silver

text: Daniel Arthur Mead (s. 20. huhtikuuta 1960) alias Long Dong Silver on britannialainen entinen aikuisviihdetähti. Hän esiintyi useissa aikuisviihde-elokuvissa ja sai mainetta muun muassa pitkän, noin 18 tuuman sukuelimensä ansiosta. Myöhemmin kuitenkin osoitettiin, että elin oli tosiasiassa Elefanttimies-elokuvassa työskennelleen maskeerajan valmistama proteesi ja tämä vaikutti Silverin maineeseensa kielteisesti. Hän esiintyi, mm. Beauty and the Beast -nimisessä pornoelokuvassa. Silver lopetti aikuisviihdeuransa vuoden 2008 paikkeilla.


title: Omer Beriziky

text: Omer Berizky (s. 9. syyskuuta 1950) on madagaskarilainen poliitikko, joka toimi maansa pääministerinä vuosina 2011–2014. Hän toimi virassa yhteistoimintahallituksen nimittämänä. Berizky on kotoisin Madagaskarin pohjoisosasta ja työskenteli ennen historian professorina. Hän on toiminut myös maansa EU-lähettiläänä.


title: Omer Beriziky

text: Vuonna 2014 Berizikyn seuraajaksi valittiin Kolo Roger.


title: Valko-Venäjä kesäolympialaisissa 1996

text: Valko-Venäjä osallistui Atlantan kesäolympialaisiin 1996 157 urheilijan voimin. Kyseessä olivat Valko-Venäjän ensimmäiset kesäolympialaiset omana joukkueena. Maa saavutti myös ensimmäisen olympiakultansa itsenäisenä valtiona.


title: Valko-Venäjä kesäolympialaisissa 1996

text: Avaisijassa Valko-Venäjän lippua kantoi Igor Železovski.


title: Valko-Venäjä kesäolympialaisissa 1996

text: Valko-Venäjä voitti kisoissa kullan, kuusi hopeaa ja kahdeksan pronssia. Mitalit oikeuttivat mitalitaulukossa sijalle 20. Mitalitaulukossa alapuolella jäi muun muassa Suomi.


title: Valko-Venäjä kesäolympialaisissa 1996

text: *Naisten soutukahdeksikon joukkue: Jelena Mikulitš, Marina Znak, Natalja Voltšek, Natalia Stasjuk,Tamara Davydenko, Valentina Skrabatun, Natalja Lavrinenko, Jaroslava Pavlovitš ja Aleksandra Pankina.


title: Valko-Venäjä kesäolympialaisissa 1996

text: Valko-Venäjää edusti kisoissa 157 urheilijaa, joista 91 oli miehiä ja 66 naisia. Joukkueen nuorin osallistuja oli voimistelija Tatiana Zharganova, jolla oli ikää vain 15 vuotta. Joukkueen vanhin urheilija oli 40-vuotias purjehtia Sergey Khoretskiy. Voimistelia Vitali Štšerbo oli menestynein urheilija, voittaen neljä pronssia. Hän oli henkilökohtaisen mitalitaulukon kymmenes.


title: Kaligynefobia

text: Kaligynefobia tai venustrafobia on irrationaalinen tai liioiteltu pelkotila, jonka aiheuttaa kauniit naiset. Tila on saanut nimensä kreikan kielen sanoista "kalos" () ja "gyne" (). Kaligynefobian voi olla varsin täsmällinen kauniiden naisten pelkotila tai se voi olla osa laajempaa sosiaalisten tilanteiden pelkoa. Pelkotilan aiheuttamia oireita voivat olla muun muassa hikoilu, nopea ja pinnallinen hengitys, epäsäännöllinen syke sekä pahoinvointi. Laukaisijana voi toimia jokin ahdistava tilanne henkilön menneisyydestä, johon on liittynyt kaunis nainen. Fobian voi laukaista myös esimerkiksi televisio-ohjelma. Useimmat kaligynefobiasta kärsivät ovat miehiä.


title: Josef Priller

text: Josef Pips Priller oli saksalainen, vain 163 cm pitkä, hävittäjä-ässä ja merkittävä hävittäjäjohtaja. Priller saavutti kaikki 101 ilmavoittoaan länsi-euroopassa, 307 sotalennolla. Hän kuuluu niiden kahdeksan saksalaisohjaajan joukkoon jotka saavuttivat yli 100 ilmavoittoa länsi-liittoutuneita vastaan.


title: Josef Priller

text: Priller ura JG 26:ssa alkoi marraskuussa 1940, jolloin hänet komennettiin JG 51:stä 1. lentueen päälliköksi, 17. marraskuuta 1941 kaatuneen Eberhard Henrici:n korvaajaksi. Prillerille oli vain kuukautta aikaisemmin myönnetty ritariristi saavutuksistaan Hävittäjärykmentti 51:ssä Priller toimi hävittäjälentorykmentti Jagdgeschwader 26 ”Schlageterin” komentajana ajalla 11. tammikuuta 1943 – 27. tammikuuta 1945 Prillerin pudotussuhde oli 3.04.


title: Julie Gayet

text: Julie Gayet (s. 3. kesäkuuta 1972) on ranskalainen näyttelijä ja tuottaja. Gayet opiskeli historiaa, psykologiaa ja sirkustaitoja ennen ryhtymistään näyttelijäksi. Hän on esiintynyt useissa elokuvissa sekä televisiosarjoissa, mutta maailmanlaajuisen huomion keskipisteeseen hän tuli, kun tieto hänen ja Ranskan presidentin François Hollanden salasuhteesta tuli julki.


title: Raitavesikobra

text: Raitavesikobra ("Naja annulata") on myrkkytarhakäärmeiden heimoon kuuluva käärmelaji. Se luokiteltiin aikaisemmin vesikobrien ("Boulengerina") sukuun yhdessä kongonvesikobran ("Naja christyi") kanssa. Nykyään suvun lajit luetaan kobrien sukuun ("Naja"). Raitavesikobra saattaa olla liikkeellä sekä yöllä että päivällä.


title: Raitavesikobra

text: Raitavesikobra kasvaa 1,4–2,7 metriä pitkäksi. Sen ruumiinrakenne on lieriömäinen, pää on lyhyt ja suomut ovat pehmeät. Käärmeen pääväri on punaruskea ja sillä on mustia raitoja. Raitavesikobran itäisellä "N. a. stormsi" -alalajilla on raitoja vain kaulassa.


title: Raitavesikobra

text: Raitavesikobraa tavataan Länsi- ja Keski-Afrikassa. Sitä esiintyy metsissä, savanneilla, järvissä ja joissa.


title: Raitavesikobra

text: Laji syö kaloja ja sammakkoeläimiä.


title: Tupla-tupla

text: Tupla-tupla on koripalloon liittyvä termi. Tupla-tuplan saavuttaakseen tulee pelaajan päästä yhden ottelun aikana kaksinumeroisiin lukemiin (toisin sanoen 10 tai enemmän) kahdessa tilastokategoriassa viidestä. Nämä viisi kategoriaa ovat pisteet, levypallot, koriin johtaneet syötöt, riistot sekä torjunnat. Useimmiten tupla-tupla saavutetaan pisteiden ja levypallojen avulla. Toiseksi yleisin yhdistelmä on pisteet ja syötöt.


title: Tupla-tupla

text: Tupla-tuplat ovat melko yleisiä, etenkin NBA:ssa, jossa peliaika on pidempi kuin muualla. NBA:ssa ottelun kesto on 48 minuuttia, kun muissa sarjoissa ottelu kestää 40 minuuttia.


title: Aleqa Hammond

text:
Aleqa Hammond (s. 23. huhtikuuta 1965) on Grönlannin ensimmäinen naispääministeri. Hän nousi tehtäväänsä vuoden 2013 vaalien jälkeen kerättyään ennätykselliset 6 818 ääntä sosiaalidemokraattisen Siumut-puolueen johtajana. Hammond valittiin Grönlannin parlamenttiin ensimmäistä kertaa vuonna 2005. Ennen pääministeriyttä hän on toiminut perhe- ja oikeusministerinä sekä talous- ja ulkoministerinä.
Hammond on pääministerikaudellaan yrittänyt vähentää Grönlannin riippuvuutta Tanskasta, jonka alainen itsehallintoalue Grönlanti on. Tärkein keino tässä on maan mittavien mineraalivarantojen, etenkin uraanin, hyödyntäminen. Tähän asti tiukkoja ympäristösäädöksiä on tarkoitus lieventää, jotta maahan saadaan ulkomaisia investointeja kaivostoiminnan muodossa.


title: Aleqa Hammond

text: Hammond on opiskellut Montrealissa yliopistossa ja puhuu sujuvasti grönlantia, tanskaa, englantia, inuktitutia ja saksaa.


title: Valko-Venäjä kesäolympialaisissa 2000

text: Valko-Venäjä osallistui Sydneyn kesäolympialaisiin 2000 139 urheilijan voimin. Avajaisissa Valko-Venäjän lippua kantoi painija Sjarhei Lištvan.


title: Valko-Venäjä kesäolympialaisissa 2000

text: Valko-Venäjä voitti kisoissa kolme kultaa, kolme hopeaa ja yksitoista pronssia. Mitalit oikeuttivat mitalitaulukossa sijalle 16. Mitalitaulukossa alapuolella jäi muun muassa Suomi.


title: Valko-Venäjä kesäolympialaisissa 2000

text: Valko-Venäjää edusti kisoissa 139 urheilijaa, joista 72 oli miehiä ja 67 naisia. Joukkueen nuorimmat osallistujat olivat voimistelijat Anna Meysak, Tatyana Grigorenko, Maria Lazuk ja Tatjana Ananko, joilla oli ikää vain 16 vuotta. Joukkueen vanhin urheilija oli 51-vuotias soutaja Valentina Khokhlova. Khoklovalle kisat olivat toiset olympialaiset: vuoden 1988 kesäolympialaisissa hän oli edustanut Neuvostoliittoa. Joukkueen menestynein urheilija oli ampuja Igor Basinsky, joka voitti sekä hopeaa että kultaa.


title: Takuya Izawa

text: Takuya Izawa ( jap. 伊沢拓也 Izawa Takuya, s. 1. kesäkuuta 1984 Tokio) on japanilainen moottoriurheilija. Hän aloitti Karting-uransa vuonna 1995 ja kilpaili aina vuoteen 2001 asti. Vuonna 2002 Izawa siirtyi Japanin Formula 4 -sarjaan sijoittuen sarjan viidenneksi. Samana vuonna hän kilpaili Saksan Formula Renault -sarjassa. Izawa jatkoi samassa sarjassa vuonna 2003 sijoittuen sarjan seitsemänneksi. Samana vuonna hän kilpaili Japanin Formula Dream -sarjassa sijoittuen sarjan viidenneksi. Vuonna 2004 hän jatkoi samassa sarjassa sijoittuen sarjan kolmanneksi. Vuonna 2005 hän sijoittui sarjan neljänneksi.


title: Takuya Izawa

text: Vuonna 2006 Izawa ajoi Japanin Formula 3 -sarjassa sijoittuen sarjan kuudenneksi. Vuonna 2007 hän sijoittui jälleen kuudenneksi. Samana vuonna hän kilpaili Super GT -sarjassa. Vuodesta 2008 lähtien Izawa kilpaili sekä Super GT, että Formula Nippon -sarjassa. Formula Nipponissa hän sijoittui parhaimmillaan sarjan kolmanneksi vuonna 2012. Super GT -sarjassa Izawa sijoittui parhammillaan toiseksi vuonna 2009. Vuonna 2013 hän ajoi myös kaksi kilpailua WTCC -sarjassa. Vuonna 2014 Izawa siirtyi kilpailemaan Eurooppaan ja kilpaili GP2-sarjassa ART Grand Prix -tallin kuljettajana. Hän ajoi Unkarin pitkässä kilpailussa kolmanneksi ollen kaikkien aikojen vanhin kuljettaja joka on ajanut GP2-sarjassa palkintokorokkeelle. Hän keräsi kauden aikana lopulta 26 pistettä sijoittuen sarjan 18:ksi.


title: Étienne Capoue

text: Étienne Capoue (s. 11. heinäkuuta 1988) on ranskalainen jalkapalloilija, joka edustaa Englannin Valioliigassa pelaavaa Watfordia. Hän pelaa puolustavana keskikenttäpelaajana tai puolustajana.


title: Étienne Capoue

text: Debyyttinsä Ranskan pääsarjassa Capoue teki Toulousen joukkueessa 8. joulukuuta 2007 1–0 päättyneessä kotiottelussa Lillea vastaan. 15. elokuuta 2013 Tottenham Hotspur osti hänet Toulousesta 11 miljoonalla eurolla.


title: Étienne Capoue

text: Ranskan maajoukkueessa Capoue debytoi 15. elokuuta 2012 ottelussa Uruguayta vastaan. Ensimmäisen maajoukkuemaalinsa hän teki Ranskan 3–1 voittoon päättyneessä MM-karsintaottelussa Valko-Venäjää vastaan 11. syyskuuta 2012.


title: Meeri Räisänen

text: Meeri Räisänen (s. 2. joulukuuta 1989 Tampere) on suomalainen jääkiekkoilija, pelipaikaltaan maalivahti. Hän on pituudeltaan 170 cm. Kaudeksi 2018–2019 Räisänen siirtyi ensimmäisenä suomalaisena pelaamaan Naisten NHL:ään (NWHL) Connecticut Whalen joukkueeseen.


title: Meeri Räisänen

text: Räisäsen lähtöseura on Tampereen Tappara. Hän aloitti SM-sarjauransa Jyväskylän Catsissa kaudella 2006–2007, edusti sittemmin Hämeenlinnan Pallokerhoa (1. divisioona), Tampereen Ilvestä, Espoo Bluesia ja kausilla 2011–2014 JYPiä. Osan kaudesta 2010–2011 hän pelasi yhdysvaltalaisen Robert Morris Universityn joukkueessa. Kaudella 2014–2015 hän edusti venäläistä HC SKIF Nižni Novgorodia. Kaudella 2015–2016 hän pelasi miesten Suomi-sarjassa kakkosvahtina Jyväskylän D-kiekossa sekä jonkin verran myös naisten SM-sarjaa JYPissä. Kaudella 2016–2017 hän pelasi miesten Suomisarjaa Kiekkokoplassa sekä naisten Mestistä Jyp-teamissa. Kaudella 2017–2018 hän edustaa naisten liigassa HPK:ta.


title: Meeri Räisänen

text: Räisänen on voittanut Suomen-mestaruuden Bluesissa 2009 ja JYPissä 2016 sekä saanut SM-hopeaa Bluesissa 2010 ja JYPissä 2013 ja 2014. Hänet valittiin SM-sarjan parhaaksi maalivahdiksi kausilla 2012–2013 ja 2013–2014. Hän voitti seurajoukkueiden Euroopan-mestaruuden HC SKIF Nižni Novgorodissa 2015.


title: Meeri Räisänen

text: Räisänen oli Suomen kakkosmaalivahtina MM-kilpailuissa 2012 ja 2013. Suomi sijoittui molemmissa kisoissa neljänneksi. Hän kuului myös viidenneksi sijoittuneeseen Suomen olympiajoukkueeseen Sotšissa 2014. Ruotsin MM-kilpailuissa 2015 hän toimi Suomen ykkösmaalivahtina. Suomi sai pronssia, ja hänet valittiin kisojen All Stars -kentälliseen. Hän kuului neljänneksi sijoittuneeseen Suomen joukkueeseen MM-kilpailuissa 2016, ja hänet valittiin jälleen All Stars –maalivahdiksi. Pyeongchangin olympialaisissa 2018 hän saavutti kakkosmaalivahtina pronssia.


title: Casino Arena

text: Casino Arena on kahden hyppyrimäen muodostama mäkihyppystadion Nordic Center Seefeldissä Seefeld in Tirolissa Itävallassa. Lisäksi stadionilla sijaitsi kolme pienempää hyppyrimäkeä (K50, K37, K20), jotka purettiin vuonna 2003.


title: Casino Arena

text: Toni Seelos Olympiaschanzesta hypätään nykyisin enimmäkseen yhdistetyn maailmancupin osakilpailuja ja Alpen Cupia.


title: Casino Arena

text: Seefeld in Tirolin ensimmäinen hyppyrimäki, Jahnschanze, rakennettiin vuonna 1931 ja vuonna 1948 se nimettiin alppihiihtolegenda Anton Seelosin mukaan.


title: Casino Arena

text: Vuoden 1962 remontissa luonnonmäen tilalle rakennettiin 14,5 metriä korkea hyppytorni, K-piste oli 72,5 metrissä. Vuoden 1983 remontissa K-pistettä siirrettiin 72,5 metristä 90 metriin. Vuoden 2003 remontissa HS-pistettä siirrettiin 98 metristä 100 metriin. Huhtikuussa 2010 vanha hyppyrimäki purettiin ja tilalle rakennettiin uusi hyppyrimäki (K99 HS109).


title: Casino Arena

text: Toni Seelos Olympiaschanzessa on järjestetty talviolympialaisten normaalimäkikilpailut vuosina 1964 ja 1976. Siinä on myös järjestetty hiihdon maailmanmestaruuskilpailuja vuonna 1985 ja talviuniversiadit vuonna 2005.


title: Casino Arena

text: Talviolympialaisissa 1964 normaalimäen kilpailun voitti suomalainen Veikko Kankkonen ja talviolympialaisissa 1976 normaalimäen kilpailun voitti itäsaksalainen Hans-Georg Aschenbach.


title: Casino Arena

text: Vuoden 1985 MM-kilpailuissa normaalimäen kilpailun voitti itäsaksalainen Jens Weißflog.


title: Casino Arena

text: Talviuniversiadeissa 2005 miesten kilpailun voitti itävaltalainen Manuel Fettner, naisten kilpailun voitti itävaltalainen Daniela Iraschko ja joukkuekilpailun voitti Slovenia joukkueella Anže Damjan, Mateuz Sparovec, Rok Urbanc ja Nejc Frank.


title: Casino Arena

text:
Mäkiennätyksen 114,5 metriä on hypännyt Marjan Jelenko.
Naisten mäkiennätyksen 107,5 metriä on hypännyt Julia Huber.
HS75 -hyppyrimäki rakennettiin vuonna 2010 vuoden 2012 nuorten talviolympialaisten mäkihyppykilpailuja varten. Nuorten talviolympialaisissa 2012 miesten kilpailun voitti slovenialainen Anže Lanišek, naisten kilpailun voitti japanilainen Sara Takanashi ja sekajoukkuekilpailun voitti Saksa joukkueella Katharina Althaus, Tom Lubitz ja Andreas Wellinger.


title: Casino Arena

text:
Mäkiennätyksen 81,0 metriä on hypännyt Anže Lanišek
Naisten mäkiennätyksen 79,5 metriä on hypännyt Sara Takanashi


title: Lukufiilis

text: Lukufiilis on lukio- ja yläasteikäisille tehty kirjallisuuslehti. Valtaosan jutuista kirjoittavat nuoret avustajat eri puolilta Suomea. Toimituskunnassa on mukana kahdeksan nuorta.


title: Lukufiilis

text: Lehden päätoimittajana toimii kirjailija Terhi Rannela ja toimitussihteerinä Saara Oranen.


title: Lukufiilis

text: Jokaisessa lehdessä arvioidaan noin 20 kirjaa, joista kolmannes on nuortenkirjoja, muut yleistä kaunokirjallisuutta ja tietokirjoja. Lehti kertoo myös kirjallisuuden ilmiöistä, lukemisesta ja kirjailijoista.


title: Lukufiilis

text: Lukufiilis ilmestyy neljä kertaa vuodessa. Lukufiiliksen kustantaja on Stellatum Oy. Lehteä julkaisee Lukukeskus. Lukufiilis on Kulttuuri-, mielipide- ja tiedelehtien liitto Kultti ry:n jäsen.


title: Tea Villilä

text: Tea Villilä (s. 16. huhtikuuta 1991 Hyvinkää) on suomalainen jääkiekkoilija, pelipaikaltaan puolustaja. Hän pelaa SM-sarjassa Espoo Bluesissa. Hän on pituudeltaan 168 cm.


title: Tea Villilä

text: Villilä on Hyvinkään Ahmojen kasvatti. Hän edusti SM-sarjassa Espoo Bluesia kausilla 2007–2010 ja Hämeenlinnan Pallokerhoa kaudella 2010–2011. Hän voitti kaksi Suomen-mestaruutta Bluesissa ja yhden HPK:ssa. Kausilla 2011–2015 hän edusti yhdysvaltalaisen University of Minnesota Duluthin jääkiekkojoukkuetta, kaudella 2015–2016 jälleen HPK:ta, 2016–2017 Espoo Unitedia ja kaudesta 2017–2018 Bluesia.


title: Tea Villilä

text: Villilä pelasi alle 18-vuotiaiden MM-kilpailuissa 2008 ja 2009. Ensimmäisissä aikuisten arvokisoissaan, Sveitsin MM-kilpailuissa 2011 hän sai pronssia. Hän kuului neljänneksi sijoittuneeseen Suomen joukkueeseen MM-kilpailuissa 2012 ja 2013 sekä viidenneksi sijoittuneeseen Suomen olympiajoukkueeseen Sotšissa 2014.


title: Immu Suominen

text: Immu Suominen (oik. Antti Ilmari Suominen) (s. 1980 Kajaani) on oululainen runoilija, joka tunnetaan ravintola- ja runoklubiesiintymisistään. Suominen on julkaissut neljä omakustanteista runokirjaa. Esikoisteos oli "Tien päällä, matkalla evakkoon" (2008). Muut teokset ovat "Muistoja Dixonin raitilta" (2011), "Myrkyllistä jätettä" (2013) ja toistaiseksi viimeisin teos "Pulu nokkii oksennusta ja poliisi taluttaa loppumatkan" (2016).


title: Immu Suominen

text: Suomisen runous käsittelee "arkipäivän iloja ja suruja, köyhyyttä, ja mielenterveydellisiä ongelmia". Toisaalta Suomisen runous on myös voimakkaan poliittista, mistä näkyy Suomisen anarkistinen maailmankatsomus. Suomisen runous joka tapauksessa poikkeaa valtavirtarunoudesta karuudellaan ja rujoudellaan.


title: Immu Suominen

text: Suominen on totaalikieltäytyjä, joka kieltäytyi suorittamasta siviilipalvelus loppuun vuoden 2002 kesäkuussa. Kieltäytymisprosessia ja vankilaan menemistä kuvataan vuonna 2004 julkaistussa "Valtio vapauden vei"-dokumenttielokuvassa. Suominen sai kieltäytymisestään eli siviilipalvelusrikoksesta 25 vuorokauden ehdottoman vankeustuomion, joka oli puolet hänen jäljellä olleesta siviilipalvelusajasta.


title: Immu Suominen

text: Suominen on saanut oululaisen NKOTB-klubin Vuoden Parsas 2012 UG(Underground)-runoilija -palkinnon.


title: Immersio

text:
Immersio on videopeliaiheisessa keskustelussa käytetty metaforinen ilmaisu virtuaalitodellisuuteen ”uppoamisesta” (). Se viittaa pelaajan kokemukseen syventyä pelaamiseen niin, että hänen keskittymisensä on kokonaan pelissä eikä hän tiedosta pelin ulkopuolista maailmaa. Peli voidaan myös kokea immersiivisenä, vaikka siihen ei liittyisi virtuaalitodellisuutta tai sellaiseen kuulumista (esimerkiksi Tetris).
Immersio käsitetään usein positiiviseksi kokemukseksi pelistä tai virtuaalitodellisuudesta riippumatta. Se voidaan kuitenkin nähdä myös negatiivisina tunteina, kuten jännityksenä ja ahdistuneisuutena.


title: Immersio

text: Immersio käsitteenä viittaa pelaajan sitoutumista pelin tarinan luomaan maailmaan (diegeettinen taso), mutta viittaa myös pelaajan mieltymykseen pelistä ja pelaajan käyttämiin pelaamisen tapoihin (ei-diegeettinen taso). Immersion diegeettisen ja ei-diegeettisen määritelmien keskeisin ero on läsnäolon tunne (engl. "presence") virtuaaliseen todellisuuteen rakennetussa ympäristössä.


title: Immersio

text: Immersio on terminä laajasti käytetty, mutta ei ole selvää mitä se tarkkalleen tarkoittaa tai että tarkoittavatko ihmiset sanalla samaa ilmiötä. Pelitutkimuksessa tunnetaan useita vastaavia ilmiötä, joiden merkitys on osittain päällekkäinen immersion kanssa ja niitä käytetäänkin joskus virheellisesti synonyymeinä toisilleen.


title: Immersio

text: Immersion lähikäsitteitä ovat muun muassa "flow", "läsnäolo" (engl. "presence") ja "kognitiivinen syventyminen" (engl. "cognitive absorption"). Pelitutkimuksessa immersion kuitenkin katsotaan eroavan näistä käsitteistä. Esimerkiksi flow’n katsotaan rikkoutuvan, jos pelaaja ei pysty etenemään pelissä esimerkiksi korkean vaikeustason vuoksi. Tämä ei välttämättä tee pelikokemuksesta kuitenkaan vähemmän immersiivistä. Läsnäolo taas kuvaa pelaajan tuntemusta virtuaalisessa pelimaailmassa olemisesta, jonka katsotaan kuuluvan aistillisen immersion alueelle, joka on vain yksi immersion tyyppi. Kognitiivinen syventyminen käsittelee taas ihmisten suhtautumista informaatioteknologiaan yleensä, kun taas immersio on yksittäisissä pelaamistilanteissa ilmenevä kokemus.


title: Immersio

text: Immersion saavuttamiseksi osana pelikokemusta pitää tiettyjen pelimaailmaa ja sen suhdetta pelaajaan koskevien ehtojen täyttyä. Ensimmäinen ehto on, että pelaajan odotukset ja käsitykset pelistä tai pelimaailmasta on vastattava pelimaailman käytäntöjä ja periaatteita. Pelaajan toiminnalla ja valinnoilla on oltava myös merkityksellinen vaikutus pelimaailmaan. Lopuksi pelimaailman perustoimintaperiaatteiden on oltava johdonmukaisia. Niiden ei kuitenkaan tarvitse vastata todellista maailmaa. On kuitenkin myös esitetty, että matalankin tason immersion saavuttamisen jälkeen epäjohdonmukaisuudet pelimaailmassa eivät välttämättä riko immersion tunnetta. On myös syytä huomioida, että ehtojen täyttyminen ei takaa immersiivistä kokemusta.


title: Immersio

text: On myös esitetty, että immersion syntymiseen vaikuttaa myös pelaajan suhtautuminen peliin ja halu keskittyä siihen. Jos pelaaja ei esimerkiksi pidä tietyntyyppisistä peleistä, ei hän yritä sitoutuakaan niiden pelaamiseen, vaikka sitoutuminen on immersion saavuttamiseen välttämätöntä. Immersio vaatii pelaajalta myös aikaa ja vaivannäköä. Pelaamisen ja esimerkiksi pelin ohjauksen opettelu voi viedä aikaa, jota pelaajan on oltava valmis käyttämään pelaamisen aloittamiseen. Onkin esitetty, että pelin oppimisen vaikeus (engl. "learning curve") voi vaikuttaa negatiivisesti immersion kokemiseen. Immersiivisen pelikokemuksen saavuttamiseen voi toisaalta vaikuttaa myös syyllisyyden tunne liiallisesta ajankäytöstä pelaamiseen.


title: Immersio

text: Pelimaailman (aistillisen) realistisuuden katsotaan usein parantavan tai helpottavan pelikokemuksen immersiivisyyttä. On kuitenkin esitetty, että realistisuus ei ole välttämätöntä immersiivisen kokemuksen saavuttamiseen. Realistisuus liitetään usein immersion lähikäsitteeseen läsnäoloon (engl. presence), jota käytetään myös osin synonyyminä immersiolle. Läsnäolon tutkimuksessa esitetään käsitteet aistillinen ja sosiaalinen realismi. Aistillisella realismilla tarkoitetaan audiovisuaalista samankaltaisuutta todellisen maailman kanssa, kun taas sosiaalinen realismi kuvaa virtuaalimaailman uskottavuutta sen suhteen miten se kuvaa tapahtumia, jotka tapahtuvat tai voisivat tapahtua todellisessa maailmassa.


title: Immersio

text: Pelin nopeatempoisuuden uskotaan myös vaikuttavan pelikokemuksen immersiivisyyteen. Nopeiden pelien katsotaan vaativan pelaajilta enemmän aktiivista huomiota ja keskittymistä. Tämän seurauksena pelaajat jännittyvät ja keskittyvät pelaamiseen enemmän, mikä kääntää heidän ajatuksensa pois pelin ulkopuolisesta maailmasta. Nopeatempoisten ja kilpailullisten pelien on myös tutkittu aiheuttavan vahvempia immersion tunteita mitä esimerkiksi hidastempoisemmat simulaatiopelit.


title: Immersio

text: Immersion ensimmäinen taso, sitoutuminen, määritellään pelaajan ja pelin vuorovaikutuksen ensiasteena. Ensimmäisiä esteitä sitoutumisen saavuttamiselle ovat käytettävyys ja kontrollit. Mikäli pelaaja ei tunne mielenkiintoa peliä kohtaan, sitoutumisen tunnetta ei muodostu. Käytettävyyden sekä kontrollien tulee olla myös helposti omaksuttavissa, jottei liian suuri oppimiskäyrä tunnu pelaajalta luotaantyöntävältä. Sitoutumisen tason saavuttaakseen pelaajan tulee käyttää aikaa, vaivaa sekä kiinnostusta tekemisen kohteeseen. Toisena esteenä sitoutumiselle on pelaajan osallistumisen määrä ympäristöä kohtaan. Pelaajan sijoittaessa aikaa ja ajatustyötä peliin sitoutumisen tunne kasvaa.


title: Immersio

text: Immersion syventymisen taso on pelaajan ja pelin vuorovaikutuksen vahvempi aste. Pelaaja uppoutuu peliin ja vuorovaikutuksesta tulee vahvempi. Syventymisen tason este rikkoutuu, kun pelin rakenne ja tapahtumat vaikuttavat pelaajaan tunnepohjaisesti. Pelin tarjoama sisältö muuttuu pelaajalle merkityksellisemmäksi pelaajan tunteman tunnelatauksen lisääntyessä pelin tapahtumiin. Pelaaja keskittyy vahvasti pelin tapahtumiin ja varsinaisen ympäristön tiedostamisen tunne laskee. Ympäristön ärsykkeet vaikuttavat pelaajaan huomattavasti vähemmän.


title: Immersio

text: Täydellisen immersion taso on immersion vahvin aste. Pelaaja tuntee vahvaa läsnäolon tunnetta peliin ja sen tapahtumiin. Pelin ilmapiiri häilyttää pelaajan itsetietoisuuden ja pelaaja tuntee olevansa osa pelin tapahtumia empaattisella tasolla. Pelin immersiivinen tunnelma saa pelaajan unohtamaan ympäröivän todellisuuden. Pelaaja uppoutuu täysin pelin maailmaan tuntien vahvaa sitoutumista päähenkilöä tai joukkuettaan kohtaan. Tunnelma luodaan käyttämällä samoja elementtejä kuin pelin rakenteessa. Grafiikka, juoni ja äänet yhdistetään luoden niiden kokonaisuudesta muodostuvan ominaisuuden. Mikä erottaa tunnelman pelin rakenteesta, on sen relevanssi pelin tapahtumiin. Pelin toimintojen tulee olla yhteydessä pelihahmon sijaintiin ja toimintaan. Täydellinen immersio kuvastaa vahvaa “siellä olemisen tunnetta”.


title: Immersio

text: Yleensä ollaan sitä mieltä, että immersion saavuttamiseksi ei tarvita hyvää foto- tai audiorealismia. Esimerkiksi kaksiulotteiset pelit voivat saavuttaa pelaajassa immersiota. Kuitenkin monet laitteistokehittäjät kehittävät immersiivistä teknologiaa, kuten 3D-näyttöjä, päähän kiinnitettäviä näyttölaitteita ja surround-äänen mahdollistavia äänilaitteita. Yleisesti ajatellaan, että vaikka teknologian tuomat edut eivät yksinään aiheuta immersiota, esitysteknologian ympäröivyys voi lisätä immersiivisyyttä.


title: Immersio

text: Ehkä yksi tämän hetken huomattavimmista innovaatioista on Oculus VR:n kehittämä Oculus Rift, joka on kotikäyttöön tarkoitettu päähän kiinnitettävä näyttölaite, joka on erityisesti suunniteltu pelaamiseen. Se joukkorahoitettiin muun muassa Kickstarter-palvelulla, ja siitä on saatavilla jo kehittäjille tarkoitettu versio. Huomattavaksi sen on tehnyt sen edullinen hinta ja HD-resoluutio.


title: Immersio

text: Kun käyttäjä saavuttaa aistillisesti uskon pelimaailman todellisuudesta, hänen on pystyttävä olemaan vuorovaikutuksessa sen kanssa luonnollisesti. Tätä varten käytetään usein esimerkiksi liiketunnistusta, puheentunnistusta tai luonnollisilta tuntuvia peliohjaimia.


title: Immersio

text: Ohjelmistot toimivat vuorovaikutuksessa laitteistojen kanssa virtuaalitodellisuuden rakentamisessa ja reagoivat käyttäjän toimintaan reaaliaikaisesti. Immersiota yritetään usein tavoitella paremmalla tekoälyllä tai virtuaalimaailmalla.


Taitoluistelun maailmanmestaruuskilpailut 1913 olivat Itävalta-Unkarin Wienissä ja Ruotsin Tukholmassa käydyt taitoluistelun maailmanmestaruuskilpailut, jotka kilpailtiin kahdessa vaiheessa. Miehet kilpailivat Wienissä 23. helmikuuta. Naisten ja parien kilpailu käytiin 10.–11. helmikuuta Tukholmassa Pohjoismaisten kisojen yhteydessä.


title: Taitoluistelun maailmanmestaruuskilpailut 1913

text: Kilpailun tuomaristo: Eduard Engelmann (Wien), Ludwig Fänner (Wien), Dr. Minnich (Budapest), Otto Petersen (Tukholma), Dr. P. von Weryho (Varsova).


title: Nötö (täsmennyssivu)

text: Nötö on viiden saaren nimi Suomessa:


title: Let the Devil In

text: Let the Devil In on suomalaisen black metal -yhtye Sargeistin kolmas studioalbumi. Se julkaistiin vuonna 2010 levymerkillä Moribund Records.


title: Lair of Necromancy

text: Lair of Necromancy on suomalaisen black metal -yhtye Sargeistin EP-levy. Se julkaistiin vuonna 2011 levymerkillä Moribund Records.


title: Deutsche Post Eisarena Königssee

text: Deutsche Post Eisarena Königssee (ennen vuotta 2014 Kombinierte Kunsteisbahn am Königssee) on kelkkailurata Schönau am Königsseessa Saksassa.


title: Deutsche Post Eisarena Königssee

text: Ensimmäinen luonnonjäärata rakennettiin talveksi 1960. Kelkkailurata tehtiin vuosittain kokoamalla läheisistä Königssee, Hintersee ja Auschauerweiher -järvistä leikkatuilla jääpaloilla. Vuonna 1968 samalla paikalle rakennettiin maailman ensimmäinen keinotekoisesti jäädytettävä kelkkailurata. Vuonna 1976 siihen lisättiin Kreisel -mutka. Vuosien 2002–2006 remontissa kaikki lähtöpaikat uusittiin ja mutkat 7–10 muotoiltiin uudelleen. Heinäkuussa 2014 tapahtui rankkasateen aiheuttama maanvyöyrymä ja sen takia rata ja sen tilat jouduttiin puhdistamaan maa-aineksista, sekä varmistumaan perusteiden kunnosta. Kaikki remontit on tehty siten, että talvella radalla on pystytty kilpailemaan ja harjoittelemaan.


title: The Rebirth of a Cursed Existence

text: The Rebirth of a Cursed Existence on suomalaisen black metal -yhtye Sargeistin kokoelma-albumi. Se julkaistiin vuonna 2013 levymerkillä World Terror Committee. Albumi koostuu remasteroiduista kappaleista, jotka on aiemmin julkaistu ainoastaan vinyyliformaatissa tai black metal -kokoelma-albumeilla.


title: The Rebirth of a Cursed Existence

text: Kansikuvan on ottanut Elena Vasilaki.


title: Disciple of the Heinous Path

text: Disciple of the Heinous Path on suomalaisen black metal -yhtye Sargeistin toinen studioalbumi. Se julkaistiin vuonna 2005 levymerkillä Moribund Records. Kaikki kappaleet on kirjoitettu vuonna 2001 sekä äänitetty vuonna 2005.


title: Tropiikkimatkija

text: Tropiikkimatkija ("Mimus gilvus") on matkijoiden heimoon kuuluva varpuslintu.


title: Tropiikkimatkija

text: Tropiikkimatkijaa tavataan Väli-Amerikassa sekä Etelä-Amerikan pohjoisosissa ja koillisrannikolla. Lajin kannaksi arvioidaan 500 000–4 999 999 yksilöä, ja sen kannankehitys on kasvava. Se on luokiteltu elinvoimaiseksi.


title: Funeral Curses

text: Funeral Curses on suomalaisen black metal -yhtye Sargeistin kokoelma-albumi. Se julkaistiin vuonna 2005 levymerkillä Adversary Productions.


title: Arginiinimeripihkahappo

text: Arginiinimeripihkahappo (CHNO) on eräs aminohapoista. Yhdistettä esiintyy välituotteena ureakierrossa ja sitrulliini-NO-kierrossa.


title: Arginiinimeripihkahappo

text: Arginiinimeripihkahappoa syntyy osana ureakiertoa ja sitrulliini-NO-kiertoa. Sitrulliiniaminohappo reagoi asparagiinihapon kanssa arginiinimeripihkahapposyntetaasin katalysoimana ja reaktio vaatii myös ATP-molekyylin. Seuraavassa vaiheessa arginiinimeripihkahappolyaasi hajottaa arginiinimeripihkahapon fumaarihapoksi ja arginiiniksi.


title: Arginiinimeripihkahappo

text: Argininomeripihkahappoa kertyy ihmisen elimistöön ja virtsaan perinnöllisessä arginiinimeripihkahappolyaasin puutoksessa. Tällöin urean muodostuminen on vähäisempää ja elimistön liikatyppi poistuu argininomeripihkahappona virtsan mukana.


title: Quero Vas

text: Quero Vas on kunta Pohjois-Italiassa Bellunon maakunnassa Veneton alueella. Kunta perustettiin vuonna 2013 kun kaksi kuntaa, Quero (2 511 asukasta), Vas (827), yhdistyivät muodostaen Quero Vasin kunnan.


title: Tue Madsen

text: Tue Madsen (s. 1969) on tanskalainen musiikkituottaja, äänittäjä, miksaaja sekä masteroija. Hän on työskennellyt muun muassa yhtyeiden The Haunted, Ektomorf, Behemoth, Mnemic, Stam1na ja Hatesphere kanssa.


title: Tue Madsen

text: Madsen on Antfarm Studio -äänitysstudion omistaja.


title: Rakkolanjoen kaakelitehdas

text: Rakkolanjoen kaakelitehdas Oy oli Rakkolanjoella vuosina 1877–1930 toiminut kaakelitehdas. Tehtaan tuotantoa oli kaakeliuunit, taloustavarat ja koriste-esineet. Tehtaan valmistamat kaakeliuunit olivat suunnittelultaan korkeatasoisia ja sen takia hyvinkin suosittuja niin Suomessa kuin Venäjälläkin. Rakkolanjoen kaakelitehdas oli toinen Rakkolanjoen kahdesta teollisuuslaitoksesta. Tehdas perustettiin vuonna 1877. Yhtiön toiminta loppui vuonna 1930 taloudellisiin vaikeuksiin. Tehtaan tiloissa jatkoi sotien välissä Karjalan Puuteollisuus Oy. Nykyään kaakelitehtaan suuresta kolmikerroksisesta päärakennuksesta on jäljellä enää vähäinen tiilikasa. Parhaimmillaan tehdas työllisti toistasataa työntekijää.


title: Ryhor Kastusjou

text: Ryhor Andrejevitš Kastusjou (, s. 17. huhtikuuta 1957) on valkovenäläinen poliitikko. Hän oli vuoden 2010 presidentinvaaleissa BPF-puolueen ehdokkaana.


title: Ryhor Kastusjou

text: Kastusjou opiskeli koneinsinööriksi ja suoritti asepalveluksensa neuvostoarmeijassa 1975–1977.


title: Kylmä rautainen

text: Kylmä rautainen on suomalaisen blackened death metal -yhtye Karelian Warcryn esikoisalbumi. Se julkaistiin omakustanteena vuonna 2005, sekä myöhemmin samana vuonna puolalaisen Seven Gates of Hell -levy-yhtiön kautta.


title: Kylmä rautainen

text: Kaikki kappaleet säveltänyt ja sanoittanut Karelian Warcry, ellei toisin mainittu.


title: Verinen taival, päättymätön tie

text: Verinen taival, päättymätön tie on suomalaisen blackened death metal -yhtye Karelian Warcryn toinen studioalbumi. Se julkaistiin vuonna 2010 levymerkillä Wintersunset Records.


title: III – Lux Infera

text: III – Lux Infera on suomalaisen black metal -yhtye Sacrilegious Impalementin kolmas studioalbumi. Se julkaistiin vuonna 2013 levymerkillä Woodcut Records.


title: Jaraslau Ramantšuk

text:
Jaraslau Tšaslavavitš Ramantšuk (, , s. 10. tammikuuta 1966) on valkovenäläinen poliitikko. Hän oli vuoden 2010 presidentinvaaleissa Valko-Venäjän Yhdistyneen kansalaispuolueen () ehdokkaana.
Hän sai kolmanneksi eniten ääniä Aljaksandr Lukašenkan ja Andrei Sannikaun jälkeen, mutta Ramantšukin osuus äänistä oli alle kaksi prosenttia. Vaaleja edeltävissä mielipidetiedusteluissa hänen kannatuksensa oli kymmenen prosentin luokkaa. Ramantšukin vaaliohjelma oli libertaristinen.


title: Edison Chen

text: Edison Koon-hei Chen (s. 7. lokakuuta 1980) on kanadalaissyntyinen näyttelijä, muusikko, tuottaja, yrittäjä, ja muotisuunnittelija. 21. helmikuuta 2008 Chen kertoi aikovansa jättää "lopullisesti" Hongkongin viihdeteollisuuden seksikuvaskandaalin seurauksena. Vuonna 2010 hän ilmoitti tekevänsä paluun uralleen, mutta ei ole vielä ilmoittanut palaavansa Hongkongin elokuvateollisuuteen.


title: Edison Chen

text: Chen syntyi Vancouverissa, Brittiläisessä Kolumbiassa, Kanadassa, kiinalaistaustaisille vanhemmille (isä on liikemies Edward Chen). Hän on ⅛ portugalilaista syntyperää. Hän oli oppilaana R.C. Palmer Secondary Schoolissa Richmondissa, Brittiläisessä Kolumbiassa, ja osallistui myös Hongkongin kansainväliseen kouluun. Hän oli samalla kymppiluokalla kuin näyttelijä Nicholas Tse. Hänen äidinkielensä on englanti, mutta hän pystyy puhumaan ja laulamaan myös kantoniksi ja mandariiniksi sekä käymään keskusteluja japaniksi.


title: Edison Chen

text: Vuonna 1999 kykyjenetsijä lähestyi Cheniä Hongkongissa. Hän kysyi silloin 19-vuotiasta Cheniä ohjaamaan kaupallista elokuvaa. Chenin ura alkoi japanilaisesta elokuvasta Dead or Alive 2: Birds. Hän teki Hongkong elokuvadebyyttinsä vuonna 2000 yhtiön Gen-Y Cops kanssa.


title: Edison Chen

text: Chen näytteli monissa elokuvissa kuten "Infernal Affairs, Internal Affairs II, Initial D" ja "Dog Bite Dog". Laajentaakseen näkyvyyttään maailmalla hän näytteli myös japanilaisessa draamassa Under the Same Moon. Elokuvassa Kauna 2 hän teki hänen Amerikan-debyyttinsä journalistin roolissa vuonna 2006. Sen jälkeen hänelle tarjottiin pientä roolia elokuvassa , mutta hän kieltäytyi.


title: Edison Chen

text: Hänen viimeinen elokuvansa Hongkongissa on The Sniper, joka kuvattiin ennen Chenin valokuvaskandaalia. Hän myös kuvasi cameo-huligaanista kertovan The Dark Knightin mutta koska skandaali tuli, hänen roolinsa supistettiin ja nähtiin hyvin lyhyesti vastaanottovirkailijan sijassa. Jotkut raportit toteavat, että hänet oli alun perin valittu näyttelemään Lauta, vioittuneen Kiinan kirjanpitäjää, jonka esitti Chin Han. Hän ilmoitti paluunsa Aasian Amerikkalaiseen elokuvaan nimeltä Almost Perfect.


title: Edison Chen

text: Vuonna 2008 internetissä levisi pornahtavia valokuvia useista julkkiksista. Chen tunnusti ottaneensa kuvat, mutta sanoi ettei ollut levittänyt niitä. Levittäjiksi epäiltiin tietokoneliikettä, jossa Chenin kannettava tietokone oli ollut korjattavana. Tietokoneliikkeen työntekijä todettiin myöhemmin syylliseksi. Chenillä on kaksi isosiskoa.


title: Attu (Parainen)

text: Attu on saari Paraisilla. Se sijaitsee Paraisten keskustan eteläpuolella Peimarin suulla, ja sinne on lossiyhteys Mielisholmin kautta. Atun asukasluku on 49, mutta kesäasukkaita on 692. Saaren pinta-ala on 19,88 neliökilometriä.


title: Attu (Parainen)

text: Atun saarella on kolme kylää: Attu, Boda ja Jermo. Atussa sijaitsee Atun kartano. Saaresta on vuodesta 2003 asti ollut siltayhteys Skagsholmenin ja Granholmenin kautta Mielisholmaan. Saarella on aikoinaan ollut kaivostoimintaa ja 1800- ja 1900-lukujen vaihteessa se oli merkittävä teollisuuspaikka, jossa toimi meijeri, saha, sähkölaitos ja tiiliruukki.


title: Viktar Tsjareštšanka

text: Viktar Ivanavitš Tsjareštšanka (, s. 30. tammikuuta 1950) on valkovenäläinen ekonomi ja poliitikko. Hän oli vuoden 2010 presidentinvaaleissa ehdokkaana. Hän sai 76 764 ääntä eli 1,19 prosenttia annetuista äänistä.


title: Viktar Tsjareštšanka

text: Tsjareštšanka oli kansanedustaja vuosina 1996–2000 ja johti Valko-Venäjän kansanpuoluetta kunnes tämä lakkautettiin korkeimman oikeuden päätöksellä. Vuosina 2010–2011 hän johti pienten ja keskisuurten yritysten liittoa.


title: Emma Nuutinen

text: Emma Nuutinen (s. 7. joulukuuta 1996 Helsinki) on suomalainen jääkiekkoilija, pelipaikaltaan hyökkääjä. Hän edustaa Mercyhurstin yliopiston joukkuetta. Hän on pituudeltaan 172 cm.


title: Emma Nuutinen

text: Nuutinen siirtyi Kiekko-Vantaan juniorijoukkueesta SM-sarjaseura Espoo Bluesiin kauden 2011–2012 aikana. Seuraavalla kaudella hänet valittiin SM-sarjan kauden tulokkaaksi ja pudotuspelien arvokkaimmaksi pelaajaksi. Hän pelasi Bluesissa kevääseen 2016 saakka. Kauden 2016–2017 hän pelasi Pohjois-Dakotan yliopiston joukkueessa ja kaudesta 2017–2018 Mercyhurstin yliopistossa.


title: Emma Nuutinen

text: Nuutinen pelasi alle 18-vuotiaiden MM-kilpailuissa 2012, 2013 ja 2014. Vuoden 2013 kisoissa hänet valittiin all stars -hyökkääjäksi. Hän pelasi ensimmäisen naisten maaottelunsa Japania vastaan elokuussa 2013. Hän kuului viidenneksi sijoittuneeseen Suomen joukkueeseen Sotšin olympialaisissa 2014 sekä Suomen pronssijoukkueisiin MM-kilpailuissa Ruotsissa 2015 ja Yhdysvalloissa 2017. Pyeongchangissa 2018 hän saavutti olympiapronssia. Ennen kautta 2017–2018 hän on pelannut 62 naisten maaottelua ja kerännyt niissä tehopisteet 8+10=18.


title: Emma Nuutinen

text: Nuutinen on pelannut myös jalkapalloa Naisten Ykkönen Tikkurilan Palloseurassa. Hän edusti Suomea jalkapallon alle 17-vuotiaiden EM-karsintaturnauksessa Ranskassa keväällä 2013.


title: Kiimaiset poliisit

text: Kiimaiset poliisit on huhti-toukokuussa 1993 Yle TV2:ssa esitetty Jouko Turkan ohjaama televisiosarja. Se koostui viidestä tunnin pituisesta jaksosta. Turkan mukaan "Kiimaiset poliisit" oli ”kotimainen poliisisarja rangaistukseksi Suomen kansalle vierasmaalaisten poliisisarjojen palvonnasta”. Tyyliltään epätavallinen sarja kertoo kolmesta suomalaisesta poliisista.


title: Kiimaiset poliisit

text: "Kiimaiset poliisit" sai ristiriitaisen vastaanoton ja aiheutti jopa kirjallisen kysymyksen hallitukselle. Kysymyksen tehneet kansanedustajat Sulo Aittoniemi ja Maunu Kohijoki epäilivät sarjan pilaavan Suomen poliisin maineen. Kohijoki pyysi hallitusta hyllyttämään sarjan vielä esittämättömät jaksot ja halusi myös oikeusasiamiehen selvittävän, onko Yleisradio rikkonut ohjelmatoiminnan säännöstöä esittämällä ”poliisivoimia rienaavaa” sarjaa. Oikeusasiamies Jacob Söderman ei kuitenkaan katsonut Yleisradion ohjelmapolitiikkaan puuttumisen kuuluvan toimenkuvaansa ja kehotti sulkemaan television, mikäli ohjelma ei miellytä. Ilta-Sanomien kriitikko kehui sarjaa.


title: Kiimaiset poliisit

text: "Kiimaisia poliiseja" ei ole esitetty uusintana tekijänoikeudellisista syistä, eikä sitä julkaistu DVD:llä tai videona ennen kevättä 2016. Turun Sanomien mukaan yksi sarjan pääosissa olevista näyttelijöistä on kieltänyt uusintojen esittämisen sekä kaupallisen julkaisun. Sarja julkaistiin DVD:llä maaliskuussa 2016. Syyskuussa 2017 se tuli katsottavaksi Yle Areenaan 12 kuukauden ajaksi.


title: Susanna Tapani

text: Susanna Tapani (s. 2. maaliskuuta 1993 Laitila) on suomalainen jääkiekkoilija, jalkapalloilija, salibandyn pelaaja ja ringettepelaaja. Hän on pituudeltaan 176 cm.


title: Susanna Tapani

text: Tapani kuului ringeten maailmanmestaruuden voittaneeseen Suomen joukkueeseen Tampereella 2010, Helsingissä 2016 ja Kanadan Mississaugassa 2017. Vuonna 2016 hän sai maajoukkueen kapteenina toimimisen myötä kutsun itsenäisyyspäivän vastaanotolle. Hän voitti ringeten Suomen-mestaruuden Raision Nuorisokiekon joukkueessa kausilla 2010–2011 ja 2016–2017.


title: Susanna Tapani

text: Tapani pelasi jääkiekon alle 18-vuotiaiden MM-kilpailuissa 2009, 2010 ja 2011. Vuoden 2011 kisoissa hän oli Suomen pronssijoukkueen paras maalintekijä. Hän sai pronssia ensimmäisissä aikuisten arvokisoissaan, Sveitsin MM-kilpailuissa 2011. Hän kuului neljänneksi sijoittuneeseen Suomen joukkueeseen MM-kilpailuissa 2012 ja 2013 sekä viidenneksi sijoittuneeseen Suomen olympiajoukkueeseen Sotšissa 2014. MM-kilpailuissa Ruotsissa 2015 ja Yhdysvalloissa 2017 hän sai pronssia, kuten myös Pyeongchangin olympialaisissa 2018. Ennen kautta 2017–2018 hän on pelannut 127 naisten jääkiekkomaaottelua ja kerännyt niissä tehopisteet 46+50=96.


title: Susanna Tapani

text: Tapani pelasi jääkiekkoa Laitilan Jyskeen C-poikien joukkueessa, kunnes siirtyi naisten SM-sarjassa pelaavaan Hämeenlinnan Pallokerhoon vuodenvaihteessa 2010–2011. Kaudeksi 2012–2013 hän siirtyi Espoo Bluesiin. Syksyllä 2013 hän alkoi opiskella liiketaloutta Pohjois-Dakotan yliopistossa ja pelata yliopiston joukkueessa. Kausilla 2014–2016 hän pelasi Hämeenlinnan Pallokerhossa ja kaudesta 2016–2017 lähtien Rauman Lukossa.


title: Susanna Tapani

text: Kesäkaudella 2016 Tapani oli mukana nostamassa Raision Futista jalkapallon III-divisioonaan. Tämän jälkeen hän pelasi pääsarjatasolla ringetteä Raision Nuorisokiekossa, jääkiekkoa Rauman Lukossa ja salibandyä Turun Palloseurassa. Ringettekaudella hän teki 19 runkosarjaottelussaan tehopisteet 94+55.


title: Susanna Tapani

text: Tapanin mukaan hän pyrkii pelaamaan sekä ringetessä että jääkiekossa samalla tavalla. Hän kuitenkin kertoo olevansa vahvimmillaan luistelussa.


title: Susanna Tapani

text: Tapani on opiskellut liiketaloutta Yhdysvalloissa. Joulukuussa 2016 hän valmistui Suomessa tradenomiksi pääaineinaan urheilumarkkinointi ja -johtaminen. Vielä neljä kuukautta myöhemmin hän opiskeli liiketaloutta avoimessa yliopistossa.


title: Susanna Tapani

text: Susanna Tapanin äiti pelasi ringetteä maalivahtina ja kuului maajoukkuerinkiin. Susannan setä Mika Tapani valittiin Mr. Finlandiksi vuonna 1997.


title: ERT

text: ERT voi viitata seuraaviin:


title: Statiinin uhrit

text: Statiinin uhrit on vuonna 2013 ilmestynyt Leino Utriaisen kirjoittama kirja, jossa hän kertoo kokemuksistaan ja keräämästään tiedosta statiinin aiheuttamista ongelmista. Kirjan on kustantanut Atar Kustannus.


title: Statiinin uhrit

text: Yritysjohtajana työskennelleen diplomi-insinööri Leino Utriaisen kolesteroliarvot nousivat koholle, ja hän sai lääkitykseksi statiineja.Kun hän sai haimatulehduksen, ilmeni sen syyksi lääkitys. Hän jätti lääkkeet pois ja kertoo, että samalla katosivat kaikki kummalliset vaivat. Utriainen on kertonut kokemuksistaan myös vuonna 2010 Ylen MOT-ohjelmassa.


Taiteilijan sisaren Ellen Edelfeltin muotokuva on suomalaisen taiteilijan Albert Edelfeltin öljyvärimaalaus kankaalle vuodelta 1876. Kooltaan tämä muotokuva on 56,5×44,5 cm ja se kuuluu Ateneumin taidemuseon kokoelmiin.


"Taiteilijan sisaren Ellen Edelfeltin muotokuva" on Edelfeltin sisarestaan hänen kuolinvuonnaan maalaama työ. Tätä maalausta pidetään Edelfeltin ensimmäisenä itsenäistä taiteellista näkemystä osoittavana maalauksena. Työssä nuori vakava tyttö istuu norsunluun värisessä silkkipuvussaan kädet sylissään tummien vihreiden kasvien edessä. Koko työn tunnelma on hiljainen, melkein jäykkä.


title: Taiteilijan sisaren Ellen Edelfeltin muotokuva

text: Albert Edelfeltillä oli kolme sisarta, joista Ellen (1859-1876) oli vanhin. Perheen isä, Carl Albert Edelfelt (1818-1869), oli tätä maalausta tehdessä kuollut jo aiemmin. Sanotaan, että kasvaminen naisten ympäröimänä teki Albert Edelfeltistä naiseuden tuntijan. Albert piti koko ikänsä säännöllisesti yhteyttä äitiinsä Alexsandraan (1833-1901) ja nuorempiin sisariinsa Annieen (1866-1935) ja Bertaan (1869-1934), jotka olivat myös usein hänen malleinaan. Albert oli kiinnostunut asuista, joiden kuvaajana hän oli taitava. Hänen kirjeenvaihtonsa paljastaa, että hän usein myös hankki kotimaahan äidilleen ja sisarilleen kankaita ja asusteita.


title: Pummilla Tallinnaan

text: "Pummilla Tallinnaan" on rap-artisti Tuomas Kauhasen 24. tammikuuta 2014 julkaistu single hänen tulevalta toiselta albumiltaan. Kappaleella vierailee myös Kauhasen debyyttialbumilla taustalaulajana toiminut Mikko Björk. Kappaleen musiikkivideo julkaistiin 17. tammikuuta 2014. "Pummilla Tallinnaan" myi kultaa heinäkuussa 2014.


title: Ellan Edelfeltin muotokuva

text: Ellan Edelfeltin muotokuva myös Taiteilijan vaimo on taiteilija Albert Edelfeltin öljyvärimaalaus kankaalle vuodelta 1896. Tämä, kooltaan 100×60 cm, työ on Ellan von Bornin testamenttilahjoitus Ateneumin taidemuseolle vuodelta 1922.


title: Ellan Edelfeltin muotokuva

text: Muotokuvat perheestä ja ystävistä olivat yksi suuri ryhmä Albert Edelfeltin muotokuva tuotannossa. "Ellan Edelfeltin muotokuva" -työssä on kuvattu hänen vaimonsa, Ellan, os. de la Chapelle (1857-1921), myöhemmin von Born, jonka kanssa hän avioitui 19.1.1888. Kihloihin he olivat menneet edellisenä vuonna. Tässä "Ellan Edelfeltin muotokuva" -maalauksessa Ellan on kietoutunut päällysviittaan. Kuolinvuoteellaan taiteilija pyysi, että maalaukseen lisätään teksti: "Beauty is a joy for ever", mikä sitten lukeekin maalauksen ylälaidassa oikealla.


title: Maitokäärme

text: Maitokäärme eli punakuningaskäärme ("Lampropeltis triangulum") on tarhakäärmeiden heimoon kuuluva käärmelaji. Se jaettiin aiemmin 24 tai 25 alalajiin, joiden koko ja väri vaihtelivat. Vuonna 2014 tehdyssä geneettisessä tutkimuksessa useille alalajeille annettin lajistatus ja loput luokiteltiin synonyymeiksi.


title: Maitokäärme

text: Maitokäärme elää Kanadassa ja Yhdysvalloissa. Aiemmin sen alalajeina pidettyjen käärmeiden levinneisyysalue käsittää myös Meksikon ja ulottuu etelässä Kolumbiaan.


title: Arginiinimeripihkahapposyntetaasi

text: Arginiinimeripihkahapposyntetaasi on entsyymi, joka osallistuu eliöissä solujen sisältävän liiallisen ammoniakin poistoon osana ureakiertoa. Entsyymi katalysoi arginiinimeripihkahapon muodostumista kahdesta aminohaposta: sitrulliinista ja asparagiinihaposta. Energian lähteenä reaktiossa toimii ATP-molekyyli, joka hydrolysoituu AMP:ksi ja pyrofosfaatti-ioniksi. Arginiinimeripihkahapposyntetaasin EC-numero on EC 6.3.4.5 ja CAS-numero 9023-58-9.


title: Arginiinimeripihkahapposyntetaasi

text: Ihmisellä arginiinimeripihkahapposyntetaasi on rakenteeltaan tetrameeri eli koostuu neljästä alayksiköstä ja entsyymin molekyylimassa on noin 180–185 kDa. Entsyymi vaati toimiakseen magnesium-ioneja, jotka muodostavat kompleksin ATP-molekyylin kanssa. Arginiinimeripihkahapposyntetaasin katalysoimassa reaktiossa sitrulliinin amidiryhmän karbonyylihiili reagoi nukleofiilisella substituutiolla ATP:n kanssa muodostaen sitrulliinin adenosiinimonofosfaattijohdannaisen, joka on rakenteeltaan iminium-ioni, ja pyrofosfaatti-ionin. Seuraavassa vaiheessa asparagiinihappo reagoi additioreaktiolla tämän välituotteen kanssa aminoryhmällään ja muodostuvasta tetraedrimäisestä välivaiheesta poistuu adenosiinimonofosfaatti ja muodostuu arginiinimeripihkahappo.


title: Arginiinimeripihkahapposyntetaasi

text: Harvinainen arginiinimeripihkahapposyntetaasin puutos johtaa elimistön sitrulliini- ja ammoniakkipitoisuuden kasvuun eli sitrullinemiaan. Tauti voidaan todeta mittaavalla plasman sitrulliinipitoisuus, joka arginiinimeripihkahapposyntetaasin puutostilassa on tyypillisesti yli 1 mmol/l. Taudin esiintyvyys on noin 1:57 000. Sairaus periytyy autosomaalisesti.


title: Kuningaskäärme

text: Kuningaskäärme ("Lampropeltis getula") on tarhakäärmeiden heimoon kuuluva laji.


title: Kuningaskäärme

text: Kuningaskäärme on aikuisena keskimäärin 90–122 senttiä pitkä, mutta suurin mitattu yksilö oli 208,3-senttinen.


title: Kuningaskäärme

text: Kuningaskäärmettä tavataan enimmäkseen Yhdysvaltojen eteläosassa. Lajia esiintyy monenlaisissa ympäristöissä, muun muassa metsissä, ruohikoissa ja viljelyksillä.


title: Kuningaskäärme

text: Munia on 3-24.


title: Kuningaskäärme

text: Eläin tappaa saaliinsa kuristamalla. Laji syö muita käärmeitä ja pieniä nisäkkäitä.


title: Kuningaskäärme

text: Vuonna 2009 alalajit kaliforniankuningaskäärme ("L. g. californiae"), täpläkuningaskäärme ("L. g. holbrooki"), idänmustakuningaskäärme ("L. g. niger") ja aavikonkuningakäärme ("L. g. splendida") erotettiin omiksi lajeikseen. Samalla floridankuningaskäärme ("L. g. floridana"), "L. g. meansi", "L. g. goini" ja "L. g. sticticeps" luokiteltiin "L. getulan" synonyymeiksi ja lännenmustakuningaskäärme ("L. g. nigrita") "L. g. californiaen" synonyymiksi.


title: Reikä helvettiin

text: Reikä helvettiin () on 1990-luvulta lähtien ympäri maailmaa kiertänyt kaupunkitarina. Internetissä se on tiettävästi kulkenut ainakin vuodesta 1997 lähtien.


title: Reikä helvettiin

text: Tarinan mukaan tohtori Asakovin johtamat neuvostoliittolaiset geologit porasivat 1980-luvulla jossakin päin Siperiaa 14,4 kilometrin syvyisen reiän, jonka jälkeen vastaan tuli tyhjä ontto tila. Myöhemmin kuilun pohjalle laskettiin mikrofoni, joka tallensi helvetissä kidutettavien sielujen tuskanhuutoja. Tohtori Asakovin mukaan niitä oli jopa miljoonia. Lämpötilan paikassa väitettiin olleen 1 100 °C. Tämän jälkeen poraustyöt keskeytettiin ja reikä suljettiin. Tarina kertoo, että tutkimusryhmän jäsenet määrättiin vaikenemaan tapauksesta, koska Neuvostoliitto oli ateistinen valtio.


title: Reikä helvettiin

text: Tarinasta on olemassa myös muita versioita. Erään mukaan reiästä olisi noussut tumma lepakkoa muistuttanut olento, jonka epäiltiin olleen jonkinlainen demoni tai jopa itse paholainen. Internetissä kiertää lisäksi äänite, jonka väitetään sisältävän reiästä nauhoitettuja helvetin ääniä. Niiden on kuitenkin selvitetty olevan peräisin vuonna 1972 ilmestyneestä "Verinen paroni" -kauhuelokuvasta, jonka ääniraitaa on muokattu.


title: Reikä helvettiin

text: Samaan aikaan väitetyn Siperian reiän kanssa porattiin Kuolan niemimaalla oikea reikä, joka lopulta saavutti 12,2 kilometrin syvyyden. Tämän niin sanotun Kuolan supersyvän porausreiän pohjalla lämpötila on vain 180 °C.


title: Reikä helvettiin

text: Tarinan alkuperää selvittäneen amerikkalaisen toimittajan Rich Buhlerin mukaan se esiintyi ensimmäisen kerran kalifornialaisen kristillisen yhteisön julkaisussa, josta sitä lainasi heinäkuussa 1989 suomalainen Vaeltajat-niminen lehti. Seuraavaksi tarina julkaistiin Lahdessa ilmestyvän Etelä-Suomen Sanomien lukijakirjeessä, mistä se kulkeutui Ammennusastia-nimiseen uskonnolliseen lehtiseen. Sitä painoi Siikaisten Leväsjoen kylässä toimiva Myllykummun evankelis-luterilainen yhteisö. Suomessa vieraillut amerikkalainen evankelista puolestaan oli toimittanut tarinan sisältäneen Ammennusastian kristilliselle Trinity Broadcasting Network -radio- ja televisiokanavalle.


title: Reikä helvettiin

text: Laajempaan julkisuuteen Reikä helvettiin -tarina tuli huhtikuussa 1990, kun se julkaistiin Weekly World News -kohulehdessä. Lehti nimitti artikkelissaan Ammennusastiaa ”arvostetuksi suomalaiseksi sanomalehdeksi”.


title: ITunes Festival

text: iTunes Festival on vuosittainen kuukauden mittainen musiikkifestivaali, joka järjestetään Lontoon "Roundhouse"ssa. Se on järjestetty vuodesta 2007 eteenpäin. Festivaalilla esiintyy yli 60 artistia vuosittain. Lippuja annetaan ilmaiseksi iTunesin käyttäjille. Esitykset myös striimataan suorana lähetyksenä internetin välityksellä. Festivaaliin tunnetuimpia esiintyjiä lienevät Linkin Park & Muse.


title: Eukko pärekoreineen

text: Eukko pärekoreineen on suomalaisen taiteilijan Albert Edelfeltin öljyvärimaalaus kankaalle vuodelta 1882. Kooltaan tämä työ on 83 × 60,5 senttimetriä, ja se kuuluu Ateneumin taidemuseon Hovingin kokoelmaan.


title: Eukko pärekoreineen

text: "Eukko pärekoreineen" -maalauksen malli on Edelfeltien vanha uskottu palvelijatar, Fredrika Snygg, jota he kutsuivat myös Tajta-nimellä. Tajta oli ollut myös Albertin oma lastenhoitaja aikoinaan.


title: Eukko pärekoreineen

text: Edelfelt oli saapunut elokuussa 1882 Suomeen ja hän maalasi täällä muutamia muotokuvia tarkoituksenaan asettaa ne Pariisin salonkiin. Hän yrittäisi saada Pariisissa niiden avulla lisää muotokuvatilauksia. Samalla Suomen matkallaan hän maalasi myös muotokuvat äidistään ja Annie-sisarestaan, mutta myös muita teoksia. Pariisiin hän saapui marras–joulukuun vaihteessa Pietarin kautta.


title: Eukko pärekoreineen

text: Tuona syksynä Edelfeltin töitä oli esillä Moskovassa yleisvenäläisessä teollisuus- ja taidenäyttelyssä, mutta myös Helsingissä Taiteilijaseuran opponenttinäyttelyssä.


title: Bukan

text: Bukan tai Bokan, Bowkan, Bookan (, ) on Iranin Länsi-Azerbaidžanin maakunnassa sijaitseva kaupunki ja Bukanin piirikunnan hallintokeskus.


title: Bukan

text: Kaupungin väkiluku on kehittynyt seuraavasti: 83 401 (1996), 120 020 (2001), 150 703 (2006) ja 170 600 asukasta (2011). Kaupungissa oli vuonna 2013 noin 180 000 asukasta.


title: Bukan

text: Kaupunki sijaitsee noin 90 kilometriä Urmiajärvestä eteläänä, noin 80 kilometriä Irakin rajan itäpuolella. Suurin osa asukkaista kuuluu kurdeihin.


title: Pollockin tetraedrilukuotaksuma

text: Pollockin tetraedrilukuotaksuma on otaksuma, jonka mukaan jokainen positiivinen kokonaisluku on esitettävissä korkeintaan viisi tetraedriluvun summana. Konjektuurin esitti ensimmäisenä matemaatikko F. Pollock.


title: Särmäpurjehai

text: Särmäpurjehai ("Oxynotus centrina") on hailaji. Särmäpurjehailla on epätavallisen korkeat, purjeita muistuttavat selkäevät, joiden kärjet ovat piikkiset. Lisäksi sillä on litteä, kolmionmuotoinen kuono ja uurteiset huulet sekä yläleuassa keihäänmalliset hampaat. Silmän takana on iso spiraakkeli. Laajentunut ruumiinontelo ja iso, öljyinen maksa parantavat eläimen kellumiskykyä, ja särmäpurjehai pystyy kellumaan paikoillaan etsiessään pohjasta monisukasmatoja ja muita selkärangattomia. Särmäpurjehai on yksi viidestä purjehaiden heimon lajista.


title: Kääpiövalohai

text: Kääpiövalohai ("Squaliolus laticaudus") on eräs maailman pienimmistä hailajeista. Se kuuluu valohaiden heimoon. Sillä on vatsassaan ja kyljissään valoatuottavia elimiä, joiden vuoksi eläimen vatsapuoli on itsevalaiseva. Valoelinten on arveltu eliminoivan varjoja, joten esim. miekkakalan ja muiden saalistajien on vaikea havaita kääpiövalohaita yläpuoleltaan. Ensimmäiset kääpiövalohait pyydettiin Japanin vesiltä vuonna 1908, mutta uusia yksilöitä tunnistettiin vasta 1960 luvulla.


title: Kääpiövalohai

text: Kääpiövalohai jää alle 28 cm pitkäksi.


title: Kääpiövalohai

text: Kääpiövalohai pysyttelee yleensä 200-500 metrin syvyydessä. Se on päivisin syvemmällä ja nousee yöksi ylemmäksi, luultavasti seuraten saaliskalojensa liikkeistä.


title: Kääpiövalohai

text: Kääpiövalohaita on tavattu siellä täällä trooppisilla ja lauhkeilla merialueilla. Australian vesiltä ei ole vielä havaintoja, mutta arvellaan että lajia voi silti esiintyä sielläkin.


title: Avotaivutus

text: Avotaivutus on kouluratsastusliike, jossa hevonen kulkee vinosti poikittaisessa asennossa suoraan eteen taipuen samalla kaulasta ja rungosta sekä asettuu liikkeen suunnasta poispäin. Avotaivutus on kokoava liike.


title: Avotaivutus

text: Avotaivutus voimisteluttaa hevosen takajalkoja ja parantaa lavan liikkuvuutta. Se myös parantaa ratsastajan apujen koordinaatiota, opettaa hallitsemaan ja siirtämään hevosen etuosaa sekä auttaa ratsastajaa huomaamaan hevosen toispuolisuutta tai vinoutta.


title: Avotaivutus

text: Ratsastaja aloittaa avotaivutuksen johtamalla hevosen etuosan kaviouran sisäpuolelle asettaen samalla hevosta etenemisen suunnasta poispäin. Sisäpohje ohjaa satulavyön kohdalla hevosta taipumaan rungostaan ja pysymään uralla. Ulkopohje ohjaa hieman satulavyön takana hevosen takaosan asentoa ja tukee ulkotakajalan alleastuntaa. Ulko-ohja tukee ulkopohkeen apua sekä asetusta ja johdattaa hevosta kulkusuuntaan.


title: Avotaivutus

text: Hevonen kulkee noin 30 asteen kulmassa kaviouraan nähden siten, että sen jalat liikkuvat kolmella eri linjalla: takajalat kaviouralla ja etujalat kaviouran sisäpuolella. Avotaivutusta suoraan edestä katsottuna nähdään vain kolme jalkaa, sillä ulkoetujalka peittää sisätakajalan. Avotaivutuksen poikituskulmaa ei tule liioitella, sillä mitä jyrkemmin hevonen poikittaa, sitä vähemmän se taipuu. Hevosen tulee taipua avotaivutuksessa koko vartalollaan.


title: Avotaivutus

text: Ratsastaja päättää liikkeen ohjaamalla hevosen etuosan takaisin kaviouralle ulko-ohjalla johtaen. Lopuksi hevonen suoristetaan.


Länsi-Viron saariston maihinnousuoperaatio oli Neuvostoliiton toteuttama hyökkäys Saksan hallussa olleille Länsi-Viron saarille Muhuun, Hiidenmaalle ja Saarenmaalle 29. syyskuuta – 24. marraskuuta 1944. Kiivaimmat taistelut käytiin Saarenmaan Sõrvenniemellä, jota saksalaiset pitivät hallussaan marraskuuhun saakka. Taisteluihin osallistui myös suomalaisia laivoja miehistöineen, jotka kyyditsivät liittoutuneiden valvontakomission velvoittamina neuvostojoukkoja saarille.


title: Länsi-Viron saariston maihinnousuoperaatio

text: Hitlerin annettua käskyn Virosta luopumisesta suurin osa alueen saksalaisjoukoista vetäytyi Latvian alueelle. Hieman aikaisemmin Viron saarille oli siirretty vajaavahvuinen 23. divisioona, joka heikkeni entisestään, kun siitä irrotettiin krenatöörirykmentti 68 ja yksi patteristo Suursaaren maihinnousuun. Saksalaisjoukkojen vahvuus siirron jälkeen oli neljä pataljoonaa, kolme patteristoa ja pioneeripataljoona. Vahvistukseksi saatiin hieman ennen saariston taistelujen alkua kolme merivoimista muodostettua pataljoonaa, sekä syöksyveneitä ja maihinnousuyksiköitä. Joukkoja komensi 23. divisioonan komentaja kenraaliluutnantti Hans Schirmer, joka sai käskyn pitää saaret hallussaan, sillä ne olivat oleellisia Riikaan suuntautuvien huoltokuljetusten ja sukellusvenemiehistöjen koulutuksen kannalta Itämerellä. Muhulle, Hiidenmaalle ja Saarenmaalle jaetut joukot riittivät kuitenkin vain oletettujen maihinnousupaikkojen puolustukseen.


text: Kenraaliluutnantti F. N. Starikovin komentama Neuvostoliiton 8. armeija saavutti Itämeren rannan Virossa 25. syyskuuta. 8. armeija sisälsi kenraaliluutnantti Alfjorovin komentaman 109. kivääridivisioonan ja kenraaliluutnantti Lembit Pärnin komentaman 8. virolaisen kivääriarmeijakunnan. Virolaisen armeijakunnan miehistöstä noin puolet oli virolaisia. Liittoutuneiden valvontakomissio oli lisäksi velvoittanut Suomea luovuttamaan neuvostojoukkojen käyttöön 50 moottorivenettä ja 50 kaljaasia miehistöineen. Suomalaista osastoa johti Mannerheim-ristin ritari Olavi Arho. Neuvostojoukot tarvitsivat laivoja Suomesta, koska saksalaisten vesille laskemat magneettimiinat tekivät saarien ja mantereen välisten salmien ylittämisestä vaarallista muilla, kuin puurunkoisilla aluksilla.


text: Neuvostojoukkojen hyökkäys alkoi 29. syyskuuta maihinnousulla Muhuun. Saarta Kuivastusta puolustanut krenatöörikomppania määrättiin vetäytymään pengertietä pitkin Saarnemaalle. Virolaisen iskuosaston yritys luoda välittömästi sillanpää Saarenmaalle ei onnistunut. Schirmer olisi halunnut luopua nyt myös Hiidenmaasta, mutta hän ei saanut sieltä vetäytymiselle lupaa. Sen sijaan Saarenmaalle tuotiin joitakin lisäjoukkoja. 1. lokakuuta Kuressaareen saapui alivahvuinen kenraalimajuri Victor Langin komentama 218. divisioona. Aamuyöllä 2. lokakuuta Neuvostoliiton CIX armeijakunta teki maihinnousun Hiidenmaalle, jota puolusti vain kaksi pataljoonaa. Saavutettuun sillanpääasemaan alettiin tuoda suomalaisaluksilla lisäjoukkoja ja saari oli kokonaan neuvostojoukkojen hallussa 3. lokakuuta. Saksalaiset olivat siirtäneet omat joukkonsa edellisenä yönä Saarenmaalle.


text: Neuvostojoukkojen hyökkäys Saarenmaalle alkoi 4. lokakuuta tykistön ja ilmanvoimien tulivalmistelulla Muhulta Saarenmaalle johtavan pengertien vastapuolelle. Saman päivän aamuna alkoi kahden virolaisen divisioonan maihinnousu panssarien tukemana. Joukot nousivat maihin kuudessa kohdassa ja niiden painopiste oli pengertien ja Orissaaren suunnalla. Saksalaiset eivät kyenneet estämään maihinnousuja, vaikkakin he saivat tykeillään osumia kolmeen tai neljään joukkoja kuljettaneeseen suomalaisalukseen. Pengertien suunnassa saksalaisten onnistui estää neuvostojoukkojen eteneminen, kunnes se menetettiin sen eteläpuolelle maihin nousseille joukoille 5. lokakuuta. Schimer käski joukkonsa vetäytymään Sõrvenniemelle, jotta ne voitaisiin evakuoida Kuurinmaalle. Kuressaaresta luovuttiin 8. lokakuuta.


text: Saksalaiset olivat vetäytyneet Nasvan-Kudesmalahden tasalle ja neuvostojoukkojen paineessa he joutuivat vetäytymään edelleen Salmen tasan viivytyslinjalle. Niemi oli linjan kohdalla vain kolmen kilometrin levyinen. Niemimaata peitti tiheä metsä ja sen rannat olivat matalia. Niemen puolustaminen oli tärkeää Latviassa Kuurinmaan mottiin jääneiden saksalaisdivisioonien huollon kannalta, sillä niemi turvasi meriyhteyden Riikaan. Riika menetettiin 12. lokakuuta, mutta niemeä puolustettiin vielä kahden kuukauden ajan sen jälkeenkin. Niemen noin 7 000 puolustajaa alistettiin Kuurinmaalla olleelle XLVI armeijakunnalle. Saksalaisten puolustusasemaa vastassa oli 131. divisioona pohjoisessa, virolainen 7. divisioona etelässä ja keskellä virolainen 249. divisioona, jonka pataljoona oli yöllä 8./9. lokakuuta pysähtynyt Tehumardiin, jonne se oli päässyt etenemään vapaasti. Paikka sijaitsi Sõrvenniemelle Kuressaaresta johtavan tien varrella. Neuvostojoukot olettivat virheellisesti Kuressaaren alueen olevan jo tyhjä saksalaisjoukoista, mutta yöllä havaittiin salmelle vetäytyvä osasto saksalaisia. Käydyn verisen taistelun jälkeen saksalaisten onnistui murtautua läpi ja edetä edelleen niemeä kohti. Taistelupaikalla on nykyisin Saarenmaan taistelujen muistomerkki. Kohtaamisen jälkeen taistelut etenivät saksalaisten Salmen linjaa vastaan, josta he joutuivat luopumaan. Seuraava puolustuslinja kulki Aristen tasalla niemen kapeimmassa kohdassa. Saksalaisten puolustus tällä linjalla kesti, joten neuvostojoukot päättivät yrittää maihinnousua linjan selustaan. Tehtävän sai 7. divisioonan rykmentti, joka lähti Kuressaaresta yöllä 11./12. lokakuuta. Ilman tulitukea jäänyt maihinnousu epäonnistui surkeasti ja rykmentin joukot kärsivät satojen miesten tappiot. Operaatio lopetettiin 13. lokakuuta ja rintaman suunnalla tehdyt hyökkäykset seuraavana päivänä torjuttiin.


text: Parin päivän rauhan jälkeen 249. divisioona hyökkäsi 19. lokakuuta voimakkaan tulivalmistelun turvin. 40 minuuttia kestäneen keskityksen aikana ammuttiin 64 000 kranaattia. Tällä kertaa virolaisten eteneminen sujui matalaksi ammuttujen saksalaisasemien läpi aina 23. lokakuuta saakka, jolloin hyökkäys pysähtyi Löpen-Kaimrin tasalle. Samana päivänä saksalaiset toivat ilmavoimillaan niemelle täydennyksinä osia 12. divisioonasta. Kuun lopulla saksalaiset evakuoivat niemen 1 395 siviiliä meriteitse Saksaan. Neuvostojoukot yrittivät 24. lokakuuta hyökkäystä, joka kuitenkin torjuttiin saksalaisten sotalaivojen tulituen turvin. Heidän hyökkäysintonsa laantui niin, että seuraavat suuremmat taistelut käytiin vasta 6. marraskuuta. Saksalaiset veivät tällä välin 12. divisioonan osat takaisin Kuurinmaalle. Marraskuun puolivälillä niemellä kävi saksalaisen pohjoisen armeijaryhmän komentaja kenraalieversti Ferninand Schörner. Hän sai miltei surmansa häntä sittemmin takaisin kuljettaneen veneen saadessa osuman pommista.


text: Neuvostojoukkojen uusi suurhyökkäys käynnistyi 109. divisioonan ja 131. divisioonan voimin 18. marraskuuta. Joukkoja komensi kenraaliluutnantti Alfjorov ja reservissä oli 249. virolainen divisioona ja 64. kaartindivisioona. Saksalaisilla oli vain neljä vajaa vahvuista pataljoonaa ja reservissä krenatöörirykmentti, kolme kenttätykistöpatteristoa, viisi ilmatorjuntapatteria ja kaksi pioneeripataljoonaa. Hyökkäyksen suuri tulivalmistelu alkoi kello 7.50 ja itse hyökkäys kello 9.54. Puolustus murtui nopeasti, mutta maihinnousuyritys Vintriin torjuttiin. Seuraavana päivänä taisteltiin taemmalla puolustuslinjalla ja yöllä saksalaiset vetäytyivät edelleen Heinamaan tasalle. 20. marraskuuta alkanut jatkohyökkäys pysäytettiin saksalaisten tykistön asemiin. Viimeinen puolustuslinja kulki Mõntun sataman pohjoispuolella ja saksalaiset toivat kaksi uutta pataljoonaa Kuurinmaalta Hitlerin kieltäytyessä edelleen hylkäämästä niemeä. Puolustajien taisteluvahvuus oli enää 2 000 hyökkäyksen jatkuessa edelleen 22. marraskuuta. Saksalaisten asemat kuitenkin kestivät hyökkäyksen. Niemen taistelujen aikana Saksa tuki joukkojaan merivoimien aluksilla Alueella toimi vara-amiraali Thielen komentama 2. taisteluosasto ja siihen kuuluneet risteilijät "Prinz Eugen" ja "Lützow", jotka ampuivat raskailla tykeillään neuvostojoukkoja 20. marraskuuta ja niiden palatessa Saksaan seuraavana päivänä ne korvasi raskas risteilijä "Admiral Scheer". Neuvostoliiton ilmavoimat yrittivät turhaan tuhota aluksen suuressa ilmahyökkäyksessä 23. marraskuuta.


text: Tällä välin saksalaiset olivat nyt viimein valmiita luopumaan niemestä. Schirmer sai luvan evakuoinnille keskipäivällä 23. marraskuuta. Kuormausalueelta Sääressä lähteneet saksalaiset räjäyttivät mennessään raskaat aseensa, kuorma-autonsa ja Säären majakan. Neuvostojoukot tajusivat saksalaisten poistuneen vasta seuraavana aamuna. Evakuoituja saksalaisia oli 4 694 ja suurin osa heistä oli haavoittuneita.


text:
Virolainen armeijakunta menetti arviolta 7 000–8 000 miestä, joista noin puolet oli virolaisia.
Suomalaiset menettivät kahdeksan miestä kaatuneina. Saksalaiset sukellusveneet upottivat viisi kaljaasia, minkä lisäksi kolme haaksirikkoutui tai katosi.


title: Isomatkija

text: Isomatkija ("Mimus gundlachii") on matkijoiden heimoon kuuluva varpuslintu.


title: Isomatkija

text: Isomatkijaa tavataan Länsi-Intian saaristossa. Lajia on kuvattu melko yleiseksi, ja se on luokiteltu elinvoimaiseksi.


title: Chilenmatkija

text: Chilenmatkija ("Mimus thenca") on matkijoiden heimoon kuuluva varpuslintu.


title: Chilenmatkija

text: Chilenmatkijaa tavataan Chilessä ja Argentiinassa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi.


title: Kaktusmatkija

text: Kaktusmatkija ("Mimus longicaudatus") on matkijoiden heimoon kuuluva varpuslintu.


title: Kaktusmatkija

text: Kaktusmatkijaa tavataan Ecuadorissa ja Perussa. Lajia on kuvattu yleiseksi, ja se on luokiteltu elinvoimaiseksi.


title: Eumeces

text: Eumeces on skinkkien heimoon kuuluva suku. Ennen siihen luettiin kuuluvaksi suvut "Plestiodon", "Eyrylepis" ja "Mesocincus". Nykyisin yhä sukuun "Eumeces" kuuluvia lajeja ovat berberinskinkki ("E. schneideri"), algerianskinkki ("E. algeriensis") ja "E. blythianus".


title: Kylämatkija

text: Kylämatkija ("Mimus saturninus") on matkijoiden heimoon kuuluva varpuslintu.


title: Kylämatkija

text: Kylämatkijaa tavataan Argentiinassa, Boliviassa, Brasiliassa, Paraguayssa, Surinamessa ja Uruguayssa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.


title: Patagonianmatkija

text: Patagonianmatkija ("Mimus patagonicus") on matkijoiden heimoon kuuluva varpuslintu.


title: Patagonianmatkija

text: Patagonianmatkijaa tavataan laajalla alueella Etelä-Amerikan eteläosissa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi.


title: Valkosiipimatkija

text: Valkosiipimatkija ("Mimus triurus") on matkijoiden heimoon kuuluva varpuslintu.


title: Valkosiipimatkija

text: Valkosiipimatkijaa tavataan Etelä-Amerikan keskiosissa. Lajia on kuvattu melko yleiseksi, ja se on luokiteltu elinvoimaiseksi.


title: Vuorimatkija

text: Vuorimatkija ("Mimus dorsalis") on matkijoiden heimoon kuuluva varpuslintu.


title: Vuorimatkija

text: Vuorimatkijaa tavataan Boliviassa ja Argentiinan pohjoisosissa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi.


title: Algerianskinkki

text: Algerianskinkki ("Eumeces algeriensis") on "Eumeces"-sukuun kuuluva skinkkilaji. Se on sukua berberinskinkille. Algerianskinkkiä pidetään lemmikkieläimenä ja se on helppohoitoinen.


title: Algerianskinkki

text: Yksilön pituus kuonosta hännäntyveen mitattuna on 15–20 cm. Väri on selkäpuolelta tummanruskean sävyinen ja vatsapuolelta vaalea. Selässä on valkoisia, mustia, punertavia tai keltaisia pilkkuja.


title: Algerianskinkki

text: Algerianskinkkiä tavataan enimmäkseen Algerian luoteisosassa ja Marokossa.


title: Algerianskinkki

text: Eläin on sukukypsä 3–4-vuotiaana. Munia voi olla noin 3–7.


title: Algerianskinkki

text: Eläin syö selkärangattomia eläimiä ja hedelmiä.


title: Valko-Venäjä kesäolympialaisissa 2004

text: Valko-Venäjä osallistui Ateenan kesäolympialaisiin 2004 151 urheilijan voimin. Avaisijassa Valko-Venäjän lippua kantoi Aleksandr Medved.


title: Valko-Venäjä kesäolympialaisissa 2004

text: Valko-Venäjä voitti kisoissa kaksi kultaa, viisi hopeaa ja kuusi pronssia. Mitalit oikeuttivat mitalitaulukossa sijalle 29. Mitalitaulukossa alapuolella jäi muun muassa Suomi sekä Kanada.


title: Valko-Venäjä kesäolympialaisissa 2004

text: Valko-Venäjää edusti kisoissa 151 urheilijaa, joista 82 oli miehiä ja 69 naisia. Joukkueen nuorin osallistuja oli voimistelija Hlafira Martsinovitš, joilla oli ikää vain 15 vuotta. Joukkueen vanhin urheilija oli 43-vuotias yleisurheilija Ellina Zvereva. Martsinovitš on edelleen Valko-Venäjän historian nuorin olympiaedustaja: hänellä oli olympialaisten alkaessa ikää 15 vuotta ja 204 vuorokautta.


title: Valko-Venäjä kesäolympialaisissa 2004

text: Valko-Venäjän joukkueesta kärähti kaksi urheilijaa: moukarinheitossa hopeaa voittanut Ivan Tsih’an sekä kiekonheitossa pronssia voittanut Iryna Jattšanka. Molemmat urheilijat jäivät kiinni vuonna 2012, kun Kansainvälinen olympiakomitea testasi kisoista otetut näytteet uudelleen. Heidän lisäkseen samalla kertaa kiinni jäivät miesten kuulantyönnön kultamitalisti, Ukrainan Juri Bilonoh ja naisten kuulantyönnön pronssimitalisti, Venäjän Svetlana Kriveljova. Kaikkien edellä mainittuen tulokset hylättiin ja he joutuivat luovuttamaan mitalinsa.


title: Luca Aerni

text: Luca Aerni (s. 27. maaliskuuta 1993) on sveitsiläinen alppihiihtäjä ja joukkuekilpailun olympiavoittaja. Hän edustaa Les Barzettes -seuraa.


title: Luca Aerni

text: Aerni voitti alppiyhdistetyn maailmanmestaruuden Sankt Moritzissa 2017 yhden sadasosasekunnin erolla Marcel Hirscheriin, vaikka oli syöksylaskuosuuden jälkeen vasta 30:ntena. Pyeongchangin olympialaisissa 2018 hän voitti kultaa joukkuekilpailussa ja oli alppiyhdistetyssä yhdestoista.


title: Luca Aerni

text: Aerni kilpaili maailmancupissa ensimmäisen kerran Madonna di Campiglion pujottelussa joulukuussa 2012. Ensimmäiset maailmancupin pisteensä hän sai oltuaan yhdeksäs Münchenin kaupunkipujottelussa uudenvuodenpäivänä 2013. Ensimmäisen palkintosijansa hän saavutti oltuaan toinen Madonna di Campiglion pujottelussa joulukuussa 2017.


title: Luca Aerni

text: Aerni sijoittui nuorten MM-kilpailujen pujottelussa neljänneksi 2013 ja sai samassa lajissa hopeaa 2014. Hän voitti Euroopan cupin pujottelukilpailun Chamonix'ssa tammikuussa 2013. Hän voitti Sveitsin-mestaruuden superalppiyhdistetyssä 2012 ja 2017 sekä pujottelussa 2015 ja 2017.


title: Adam Mitchell

text: Adam Mitchell (s. 24. marraskuuta 1944 Glasgow, Skotlanti, Iso-Britannia) on lauluntekijä ja tuottaja. Skotlannista kotoisin oleva, mutta Kanadassa kasvanut, Mitchell on työskennellyt useiden tunnettujen yhtyeiden ja artistien kuten KISS, Chicago ja Merle Haggard kanssa. Mitchellin tuotokset kattavat useita tyylilajeja kuten popin, rockin ja countryn.


title: Adam Mitchell

text: Adam Mitchell syntyi Skotlannin Glasgowssa vuonna 1944, mutta muutti varhaisnuorena perheensä kanssa Kanadan Torontoon. 1960-luvun alussa Mitchell käynnisti uraansa musiikkimaailmassa ensin folklaulajana ja myöhemmin osana The Paupers -yhtyettä. Yhtye keräsi mainetta esiinnyttyään vuonna 1967 Monterey International Pop Festival-tapahtumassa.


title: Adam Mitchell

text: Bändin hajoamisen myötä vuonna 1968 Mitchell siirtyi musiikkituotannon puolelle, aloittaen kanadalaisista yhtyeistä, kuten Fludd. Vuonna 1979 Mitchell julkaisi ensimmäisen sooloalbuminsa "Readhead In Trouble." Warner Bros Recordsin tuottaman albumin ensimmäisen singlen "Fool For Love" lisäksi levyllä on useita lauluja, jotka ovat tulleet tunnetuksi vasta myöhemmin muiden artistien esittäminä. Esimerkiksi "French Waltz", yksi Mitchellin uran merkittävimmistä tuotoksista, tuli suuren yleisön tietoisuuteen Nicolette Larsonin esittämänä.


title: Adam Mitchell

text: Myöhemmin Mitchell on tehnyt lauluntekijänä yhteistyötä muun muassa KISS-yhtyeen jäsenten kanssa. Hänen kädenjälkensä näkyy muun muassa kappaleissa "Creatures of the Night" ja "Crazy Nights". Muita Mitchellin teoksia tunnetuksi tehneitä artisteja ovat esimerkiksi Bonnie Tyler, Johnny Lee, Paul Anka, Wendy O. Williams ja Graham Nash.


title: Adam Mitchell

text: Mitchellin musiikkia on esitetty myös muussa mediassa, kuten televisiossa ja elokuvissa.


title: Sušani

text: Sušani () on kylä ja maalaiskunta Novgorodin alueen Borovitšin piirissä Venäjällä. Se sijaitsee Borovitšin pohjoispuolella kaupungin välittömässä läheisyydessä. Kunnassa on 2 400 asukasta (vuonna 2010).


title: Sušani

text: Sušanin kunnan pinta-ala on 134 neliökilometriä. Se rajoittuu pohjoisessa Borovitšin piirin Volokin, idässä Progressin, kaakossa Borovitšin ja etelässä Sušilovon kuntiin sekä lännessä Novgorodin alueen Okulovkan piiriin. Kunta sijaitsee Valdain ylängön halkaisevassa Mstajoen laaksossa. Muita jokia ovat Velgija, Sivelba, Jurinka, Soroda, Tišitsa ja Šilokata. Hyötykaivannaisiin kuuluvat savi, hiekka, sora, kalkkikivi ja turve.


title: Sušani

text: Kunnan hallinnollinen keskus on Kojegoštšan kylä. Sen lisäksi kuntaan kuuluu 19 asutuskeskusta: Butyrki, Gorka, Gverstjanka, Koremera, Korševo, Kozlovo, Naltsy, Nizino, Pervoje Maja, Pljosovo, Pristan, Šahtjorski, Selino, Sušani, Tšerjomošje, Tšernarutšje, Tšetvjortkino, Volgino ja Zaretšnaja. Niistä suurin on lähes 600 asukkaan Volginon taajama. Kojegoštšassa on 274 ja Sušanin kylässä 161 asukasta (vuonna 2010).


title: Sušani

text: Kunnan läpi kulkee Borovitšin, Ljubytinon ja Spasskaja Polistin välinen maantie. Tärkeimmät elinkeinot ovat maatalous ja puunjalostus. Palveluihin kuuluu kaksi lastentarhaa ja koulua, Volginon kulttuuritalo, kaksi kirjastoa ja kolme lääkintäasemaa.


title: Sušani

text: Seudulta on löydetty useita muinaisia asuin- ja hautapaikkoja. Rakennusmuistomerkkejä ovat Gverstjankan ja Tšetvjortkinon kartanoalueet.


title: Manuel Poppinger

text: Manuel Poppinger (s. 19. toukokuuta 1989) on itävaltalainen mäkihyppääjä.


title: Manuel Poppinger

text: Mäkihypyn maailmancupissa hän kilpaili ensimmäisen kerran Keski-Euroopan mäkiviikolla 2011 Bischofshofenin osakilpailussa. Ensimmäiset maailmancupin pisteensä hän saavutti oltuaan kahdestoista Kulmin lentomäessä tammikuussa 2014. Kymmenen parhaan joukkoon hän sijoittui ensimmäisen kerran oltuaan seuraavana päivänä Kulmissa kahdeksas. Parhaimmillaan hän on sijoittunut seitsemänneksi Vikersundin lentomäessä helmikuussa 2015.


title: Manuel Poppinger

text: Falunin MM-kilpailuissa 2015 hän oli mukana Itävallan hopeajoukkueessa ja Kulmin lentomäen MM-kilpailuissa 2016 pronssijoukkueessa. Nuorten MM-kilpailuissa hän sai hopeaa joukkuemäessä 2008.


title: Vedenolennot

text: Eri maiden suullisessa perinteessä on myyttisiä hahmoja, jotka elävät vedessä ja tulevat "toisesta maailmasta" sekä etsivät yhteyttä ihmisiin eri tavoin.


title: Vedenolennot

text: Ensimmäinen antiikin vedenhaltija on Okeanos-titaani, joka oli Gaian (maan) ja Uranoksen (taivaan) poika. Tarun mukaan Okeanos hallitsi makean veden Okeanos-virtaa, joka ympäröi maan reunoja. Okeanos sai sisarensa Thetyksen kanssa kolmetuhatta tytärtä, joita kutsuttiin "okeanideiksi". He olivat makean veden hengettäriä, jotka hallitsivat esimerkiksi pilviä, sadetta, ilmavirtoja ja pohjavettä sekä myös jokia.


title: Vedenolennot

text: Myös Nereus on antiikin tarujen vedenjumala. Hän oli Gaian ja Pontoksen (meren) vanhin poika. Hän oli viisas ja hyväsydäminen merenantimien jumala, joka hallitsi kaloja ja meren suolaa. Nereus osasi ennustaa, ja hänen olomuotonsa oli yleensä nestemäinen, vaikka hän kykenikin muuntautumaan niin halutessaan.


title: Vedenolennot

text: Myöhemmin Zeuksen valtakaudella meriä hallitsi arvaamaton Poseidon, toiselta nimeltään Neptunus, jolla oli valta merten myrskyihin. Kuvataiteessa Poseidon kuvataan useimmiten kolmikärkisen keihään eli atraimen kanssa, jota kalastajatkin käyttivät. Poseidonin kulkuvälineenä oli kaksipyöräiset sotavaunut, joita hevoset tai merihevoset vetivät aaltojen halki. Poseidon kykeni nostamaan maanjäristyksiä kolmikärjellään tai synnyttämään merestä uusia saaria. Poseidonin vaimo Amfitrite oli vedenhengettärien "nereidien" kuningatar. Nereidit ratsastivat delfiinien selässä ja kisailivat vedessä kukkaköynnöksiä käsissään.


title: Vedenolennot

text: "Naiadit" olivat makean veden jumalattaria, jotka ovat Poseidonin tai jokien jumalien Potamosien tyttäriä. Naiadit elivät makeissa vesistöissä ja menivät usein naimisiin kuolevaisten kuninkaiden kanssa ja omistivat maa-alueita, joille sitten antoivat nimensä. Monesti juomaveden lähde on nimetty naiadin mukaan, ja joskus nimen on saanut koko kaupunki, kuten esimerkiksi Egyptin Memfiksen tapauksessa on käynyt. (Niinisalo 2006: 12-14, 16)


title: Vedenolennot

text: Seireenin ajatellaan yleensä olevan viettelijätär, joka haluaa viedä miehet tuhoon. Tarinan mukaan seireenit olivat naiadeja ja Persefoneen seuralaisia. Persefone oli Zeuksen ja Demeterin tytär, jonka manalan valtias Hades ryösti morsiamekseen. Demeter etsi epätoivoisesti tytärtään ja muutti naiadit puoliksi linnuiksi, jotta ne voisivat etsiä tytärtä hänen kanssaan. Kertomuksen toisen version mukaan naiadit noiduttiin, koska he olivat antaneet Hadeen ryöstää Persefonen. Myöhemmin seireenien kerrotaan asettuneen Anthemoessan saarelle, joka sijaitsee Italiassa nykyisen Napolin kaupungin lähellä. Seireeneillä uskottiin olevan hurmaavan kaunis ääni, jolla ne houkuttelivat merimiehiä hyppäämään mereen, jolloin heidän hukuttuaan seireenit söivät heidät. Myös kuuluisa Odysseus retkillään ohitti seireenien saaren ja onnistui ihmeellisesti miehineen välttämään hukkumakuoleman. (Niinisalo 2006:16, 18-19)